Diinta iyo Saamaynta Dhaqanka – Maandoon\nFebruary 11, 2019 Cabdicasiis Guudcadde\nBadiyaa diimaha kala duwan ee u kala danbeeyay dadku waxay lahaayeen goobo iyo dad ay ku xoogganaayeen. Saldhigyadaas ama goobahaas iyo dadkaasi waxay ahaayeen bartii iyo beeshii uu ka dhashay hadba nebiga farriinta sidaa. Sida la suuraysan karo, deegaanka iyo dadka uu nebi kastaa ku soo barbaaray waxay shakhsiyaddiisa ku leedahay saamayn le’eg ta ay ku leeyihiin cid kasta oo halkaa ku kacaanta. Qofkaa nebiga noqon doonaa wuxuu u koraa, oo u hanaqaadaa, si ay qaabeeyeen caadooyinka, dhaqannada, iyo habfekerka deegaankaasi. Maaddaama uu qofku nebinnimadiisa ku dhawaaqi jiray isaga oo weyn (da’aadda 40), waxa la garan karaa in uu soo dhammaystay badanka cimrigiisa intii qorqoriddu ku socotay. Hadda waa qof samaysmay, oo shakhsiyadi u abuurantay.\nQofkii oo shakhsiyaddiisii isku qoofalnayd wata ayaa gudagelaya shaqadiisan cusub ee nebinnimada. Nafsad iyo qofnimo gu’yaashaa soo dhismayay ayuu ku dhaqaajinayaa hawlgalkiisaa cusub. Dhanka kale, farriinta ay ka kooban tahay diinta uu nebiga u yahay waxay ku socotaa dadkii qaadhaanka ku lahaa barbaarintiisa. Luuqaddooda, dhaqankooda, caadooyinkooda, iyo waxyaabaha u gaarka ah ee ku soo ababay ayaa dabadeed saameeya waxa uu u sheegayo iyo sida uu ugu sheegayo. Haddaba saamaynta ay qodobbadaasi ku leeyihiin rasuulnimadiisa iyo nuxurka diinta uu sheegayaa intee bay le’ekaan kartaa? Waa taa wayddiinta uu qoraalkani isku deyayo in uu furdaamiyaa, isaga oo tusaale weyn u soo qaadanaya kobocii iyo dubdhacsigii diinta Islaamka.\nBulshada meel ku nool waxyaabaha qeexa, ee ka duwa bulshooyinka meel kale ku nool, waxa u muhiimsan dhaqanka. Dhaqanku waa wadarta waxyaabaha ay dadi rumaysan yihiin, siyaabaha ay taa u soo bandhigaan, afka ay taa ku soo bandhigaan, goobaha ay taa ku soo bandhigaan, iyo idil ahaan agabka iyo aragtiyaha kale ee ay gacmahooda iyo garaadkooda ka curiyaan. Waa waaya-aragnimo ururtay oo yeelatay qaabaysan juquraafiyadeed. Qafiskaa ayaa canqariya qof kasta oo ku dhex dhasha.\nIlmaha yar ee koraya waxa korriinkiisa jidheed la socda mid maskaxeed, iyo mid nafsiyadeed oo aan ka liidan. Dadku intii ay soo noolaayeen dhaqankii soo kaydsamayay, ee quruumaha soo taxnaa, ayaa beri hore jeexay jidka ay tahay in uu maro ilmaha hadda ku soo biiray. Dhabbadaa waxa ka buuxa summadaha waddamarista oo qofka u sheegaya waxa ay tahay in uu sameeyo, iyo waxa reebban. Gardaadintiisa ilaa geeridiisa dhaqankaas ayaa qofka gacmaha haya, dabada ka taagan.\nMuxuu haddaba dhaqankaasi awoodaa? Wax kasta oo la suuraysan karo, iyo wax ka sii badan oo aan la suuraysan karinba, wuu awoodaa. Qofka wuu “wershadeeyaa” oo wuxuu soo saaraa isaga oo badeeco dhaqankaasi leeyahay ah. Bacdaa uu ku moorgareeyo ayaa dabadeed qof kastaa ku dhex neefsadaa, oo hadhaw ku kacaamaa fekradda ah ‘waxan dhaqan u ma lihin!’ Sababta oo ah dhaqanku waa cidda keli ah ee wax soo gashatay, waana in uu ku taagnaadaa tilmaamihii, ciddii burisana dayriyaa.\nWaxyaabaha uu aadka u qeexo dhaqanku waxa ka mid ah aaminaadda qofka. Waa wax loo garaabi karo in qofku ku dhegganaado “ab-ka-soo-gaadhka” uu haysto. Jiilka ku xigana uu u sii gudbiyo. Haddaba, waxyaabahaa ab-ka-sheekeega ahi waxay awoodaan in ay qorqoraan waxyaabaha cusub ee ku soo biiraya aaminaadda dadka. Halbeeg buu u noqdaa rumayntii dhalata ee dib ka soo biirta, sida uu jiheeye ugu noqdo qofkii dhasha ee dib ka soo biira.\nDiintu waxay ka mid tahay waxyaabaha uu dhaqanku dadka ku barbaariyo. Baadhitaannada arkiyoolaji ee dunida laga sameeyay, waxay soo waayeen ilaa hadda ummad noolayd oo aan ka tegin raad diimeed. Diinta baahida intaa le’eg ee loo qabaa maxay tahay? Waayo waxay dadka ka furataa feker dheeraad ah, waxaanay si sahlan ugu soo koobtaa asalka waxyaabo badan, oo noloshu ka mid tahay. Waxaanay ka yaraysaa culayska uu dadka ku hayay haddii dhimashada wax ka danbeeyaan, iyo waxa uu yahay. Marka laga yimaaddo shaqadaa falsafiga ah ee diintu qabato, waxay dadka u tahay biririx iyo kaarjebin u dhayda boogaha adduunka ku qabsada ee werwerka iyo walbahaarka ku ridi lahaa, haddii aan la samirsiin, oo aan loo sheegin in cid awood weyn lihi u cawil niqi doonto.\nHaddaba, in kasta oo uu dhaqanku diinta fidiyo, haddii diin cusubi timaaddo, aad buu ula dagaalamaa. Haddii dagaalkaa uu ku jabana, dhaqanku waa sida balaastigga oo qaab cusub ayuu yeeshaa, si uu u soo dhaweeyo diinta timi. Laakiin—waana muhiim laakiintani—wuxuu diinta u goglaa ardaa ay ku degto, wuxuuna ku dayaa caadooyinkii iyo dhaqanhoosaadyadii iyada ka horreeyay. Diinta cusubi in aanay la wada wareegin xaaladda ayuu ku dedaalaa. Taa wuxuu ku helaa xaqiiqada ah in uu weligii soo maalgashanayay dadkan diinta cusub wada, iyo kuwa rumeeyaba.\nArdaagaa diinta lagu sooryeeyo waxa ka baxa dhir aad u kala nooc ah, oo dhammaantood hadhiya nuxurkii diinta. Nebiga cusubi wuxuu hadhsadaa dhirtaa, diintana wuxuu u dhigaa qaab ay fahmi karaan dadkiisu, si uu qudhiisu u hanto taageerayaal bilaw ah. isutanaasulkaa ay labada dhinac (diinta iyo dhaqanka) isu sameeyaan ayaa dhasha saamaynta aynu ka hadlayno.\nHaddii rasuulku yahay cidda sidda farriinta diinta, afkuna waa ergayga rasmiga ah ee dhaqanka. Waa luuqadda tan ina barta waxa uu yahay dhaqanku, oo waa habka ugu weyn ee ay xubnaha bulshadaasi isula xidhiidho si ay isugu gudbiso dhaqankeeda. Marka aad aragto mutulle meel ka dhisan, waa afka kan laguugu sheegayo in uu qayb ka ahaa dhaqankaagii. Waa afka kan laguugu sheegayo sida ay tahay in aad dadka waaweyn, iyo kuwa yaryarba, ula dhaqantid. Waa afka kan laguugu sheegayo suugaanta dhaqankaaga u gaarka ah. Waana isla afka kan dadku muraadyadooda maalinlaha ah ku fushadaan, kuna wada macaamilaan.\nMudnaantaa afku leeyahay waxay siisaa awood. Erayada afkaasi ka kooban yahay ma aha uun xarfo la isu geegeeyay e, waa xikmad iyo qaab wax lagu fahmo oo isku tolan. Qofka garaadkiisu si uu mawduuc u shiilana, adeegga uu u baahan yahay waxa ka mid ah luuqad loogu soo gudbiyo waxa mawduucu yahay. Halkan weeye meesha ay diinta iyo afku isku mutaan.\nMaaddaama ay diinta cusubi qaadanayso go’aanno xeeladaysan, oo ay ku kasbanayso dad hor leh, waxay u baahan tahay in ay diyaariso afkii ay isku sharrixi lahayd. Erayada ay isticmaalaysaa waa kuwa luuqaddaa dhaqanku leedahay, qaabka ay u adeegsanayso iyo micnaha ay erayadaa saaraysaana waa isla sida iyo kuwa ay dadkaasi yaqaannaan. Waayo habkani waa midka keli ah ee dadku u dareemi karaan in diinta cusubi ay sokeeye tahay. Oo haddii ay af cusub iyo qaabhadal hor leh la timaaddo, waxa loo arki karaa diin shisheeye ah, oo aan la haysan dhaqanka dadkan ay ka filayso in ay rumeeyaan. Waa awooddii dhaqanka (oo afka adeegsanayaa) uu u lahaa in uu diinta hortiisa rukuuciyo.\nDhaqanka iyo caadooyinka ummadi leedahay waxay ka fulaan goob juquraafiyadeed oo gaar ah. Goobtaasi waa deegaan. Wuxuuna leeyahay dabeecad iyo cimilo khaas ah. Nooca dhaqasho ee dadkaasi leeyihiinna deegaanka ayaa qeexa. Haddii xeeb la saaran yahay, in kalluunka la dabto; haddii dhul oommane ah lagu nool yahayna, in xoolo adkaysi leh la dhaqdo; haddii dhul roob fiican hela la deggan yahay, in beero la fasho… Sida oo kale, dabeecadda deegaankaa noolaha aan dadka ahayn ee ku nooli waxay qayb ka noqdaan sheekada dadkaa. Bahalaha, dhirta, shinbiraha, iyo xayawaannada dabjoogta ah ee sheekada dhaqan lagu dhex arkaa waxay ku kooban yihiin hadba intii ay yaqaanneen.\nMarka si aftahannimo leh loo wada baanayo, waxa la adeegsadaa tusaalayaal iyo maahmaahyo. Inta badan waxa laga soo dheegtaa deegaanka. Waxa laga hadashiiyaa xayawaannada duurjoogta ah, ama waxa la sifeeyaa kuwa dabjoogta ah ee la dhaqdo. Waxa dawooyin laga dayaa dhiraha qaar. Haddii xayawaan aan deegaankooda laga aqoon dadku maqlaan, waxay ciddii soo sheegtay wayddiistaan in ay fahanka soo dhawayso, oo ay ugu masaasho xayawaan ay yaqaannaan oo ay isu eg yihiin ama is le’eg yihiin. Awooddaa weyn ayuu kolkaa leeyahay deegaanku.\nDiintu marka ay dadka hogatusaalaynayso u ma baahna uun in ay muujiso aqoonteeda afka iyo dhaqanka e, waxay sida oo kale u baahan tahay in ay deegaankana xigsato, si ay weji sokeeyannimo u yeelato. Midda kale, in xayawaan ama noole cusub dadka diintu u soo qaadataa wuxuu noqonayaa hawl adag, oo faahfaahin iyo in noolahan ay sharraxdo uga baahan doonta. Faahfaahintaa dheeraadka ahina waxay luminaysaa ujeedkii tusaalaha.\nSababtaa ayaad u arkaysaa diinta Islaamka oo dadka u soo qaadanaysa abuurka xayawaan gaar ah, sida geela, si ay u hanato tacajabka dadka, oo dabadeed ugu muuqato diin la wada leeyahay. Geela iyo sida loo abuuray miyaanay arkayn, ayaa lagaga fekersiinayaa. In geela la soo qaataa wuxuu muujinayaa in la garanayay deegaanka iyo dhaqanka Carbeed sida uu u yaqaan una xurmeeyo noolahaa. Dhulku waa saxare, oo waa oommane. La ma haysan tegnaloojiyad sahasha socdaalka, oo waxa loo baahnaa noole la rarto, laguna guuro. Noolahaasi waa in uu u dul yeesho rarka iyo rarankaba. Waa in uu biyaha iyo baadka kaydsan karaa, oo lamadegaanka dhex qaadi karaa isaga oo aan ka cabanayn qorraxda iyo soomalhaadka. Geelu tayadaa oo dhan buu yeeshay. In noolihii caqiibadaa lahaa loo soo qaataana, waxay u muujin kartay qofkan Carabka ah in diintani tahay mid garanaysa.\nWaxaad suuraysataa haddii Islaamku ku soo degi lahaa Awstaraaliya. Geelu halkaa waa duurjoog, aan nafci lahayn. In abuurtiisa loo soo qaato weynaanina wax micno ah u ma samaynayso dadka aan dheef ku arag. Laakiin taa beddelkeeda, abuurta Kaanguruuga ayaa laga yaabaa in tusaale loo soo qaato. Noolahan jeebka dabiiciga ah leh, ee ilmihiisa ku qaadanaya. Walow aanay dhaqan, haddana Kaanguruuga, oo aan waxyeello ku sifaysnayni, wuxuu u noqon lahaa albaab laga soo abbaaro. Marka xidhiidh laga dhexaysiiyo abuurtaa layaabka leh, iyo Ilaahay oo diintu rabto in la rumeeyo in uu yahay kan Kaanguruuga sidan u abuuray. Waa tusaale keli ah oo ina dareensiin kara awoodda bii’adu ku leedahay afka ay diintu ku hadlayso.\nDeegaanku sida oo kale waa meesha uu ku indhadillaacsado qofku. Marka uu ku korana uu hadhaw ku indhakuusho. Sida aynu soo aragnayna, dhaqanka deegaankaa laga haystaa wuxuu qaabeeyaa qofku wuxuu aaminayo. Waana sababtaa midda loogu doodi karo rumaynta uu qofi haysanayo waxa gebigeedaba ka mas’uul ah guriga lagu ummulay, iyo garaad wadareedka lagu habay. Haddii ilmaha Hargeysa oo Muslim laga wada yahay ku dhashay, uu ku dhalan lahaa Tokyo oo Budiisam laga haysto, waxay u badan tahay in uu noqon lahaa Dalai Lamaha mustaqbalka!\nDhanka kale, deegaanka iyo cimiladiisu waxay qofka ku leedahay raad xooggan. Qofka hawd iyo lamadegaan qallalan ku nooli aad buu u xiiseeyaa sheekooyinka ku saabsan biyaha iyo baadka. Waayo waa hanti uu dareemayo in ay suququl ku tahay, oo uu niyaysanayo in laga haqabbeelo. Soomaalidu, tusaale ahaan, waxay qofka dhinta ugu duceeyaan in Eebbe jannooyinka ka waraabiyo. In uu dhar uga lebbiso, iyo in uu cunto ku siiyo waxa uga daran in uu biyo ku qabto. Waxaana lala xidhiidhin karaa dabeecadda dhulka qofka Soomaaliga ahi ku barbaaray oo ah mid biyuhu gabaabsi ku yihiin, oo wuxuu meydka u rejaynayaa in maaddaama uu adduunkii ku harraaday, uu aakhiro kaga haagi doono biyo.\nDiintu aad bay iyaduna u adeegsataa qodobka cimilada, si ay u soo jiidato dad raaca. Waxay ku salaysaa deegaanka. Tusaale ahaan, sawirashada jannada waxa hadheeyay baahiyaha qof ku nool dhul oommane ah, oo kulaylaha ku habaasmay. Waxa la sawirtaa janno webiyaal biyo ahi dhan kasta kaa marayaan, oo cadceed aydaan is arkayn, oonna hadalkiisa daa. Muuqaalkaas baa dadka lagu xodxotaa, oo loo ballanqaadaa in kooda rumeeyaa uu dhex dabbaalan doono.\nMaalinta qiyaamaha qudhiisa suuraysigaa reer hawdku wuu hadheeyay. Si dadka loogu sheego hawsha sugaysa maalintaa waxa loogu qeexaa in ay tahay cisho ‘la qatan yahay, oo la qaawan yahay.’ Iyo in ay tahay maalin qorraxda la keeni doono meel madaxa qofka ku beegan, oo ka dibna aad loo dhididi doono. Weliba dhididkaasi wuxuu ku yar yahay dadka rumayntoodu badan tahay. Muuqaalkaasi waa mid naxdin leh, marka loo eego qof ay adduunyadii ku dishoodeen qatanaan iyo qorraxi. Waxaana laga yaabaa in uu diinta qaato, si uu naftiisa uga badbaadiyo labadaa qaxar.\nDeegaanku haddii uu yahay mid kakan, oo aan jaanisba la isu helin, waxa abuurma caadooyin kala ilaaliya labada jinsi. Raggu haddii ay dumarka ku mashquulaan, waxa dayacmaya hawl adduun oo aanay cidina ka furanayn. Dumarku haddii ay ragga ku mashquulaanna, waxa sida oo kale beerdarroobaya hawlo kale oo iyaga ku xidhnaa. Markaa waxa caadooyinkaasi xaqiijiyaan in aad loo kala mashquuliyo ragga iyo dumarka. Ninku maaddaama uu shaqo culus ka hayo kaynta iyo xoolaha raaciddooda, ama garta iyo dagaalka caabbintooda, wuxuu dhimanayaa isaga oo aan jinsi ahaan dhergin. Xaaladdaa iyada oo ku xisaabtamaysa, ayaynu arkaynaa in diintu ragga u ballanqaadday dumar ugub ah oo jannada ugu diyaar ah ninkii dunida rumayn la yimi. Dumarka tiradoodu waxay la badataa hadba hawsha uu ninku adduunka ugu soo qabtay diinta darted. Hadii uu dagaal ka qayb galo, diinta darteed, wuxuu helayaa 72 dumar ah. Taasi waxay u ahayd bushaaro iyo dhaqaajiye uu ku hawlgalo ninka xubintiisa u sitay kaadi keli ah muddada badan! Waxaanay dumarka xuural caynta ahi ku jireen halka maanta ay ku jirto derajada ciidanka lagu tolo.\nXilliyada isbedbeddela ee deegaannadu way kala duwan yihiin. Saacadaha ay qorrax hesho bulsho ku nool dalka Ayslaan way ka duwan yihiin saacadaha cadceeddu ‘soo jeeddo’ dal sida Soomaaliya ah. Dhulka Carbeed, ee diinteennu ka soo fuftay, wuxuu dhankan u soo dhawdhaw yahay dhulalka Soomaalida. Habeenka iyo maalintu aad bay u kala xadaysan yihiin. Maalin waafi ah, iyo habeen wanaagsan ayaa laga helaa. Waana deegaanka.\nQaabkaa uu u samaysan yahay deegaanka Carbeed ayaa qeexay cibaadooyin kala duwan, oo soonku ka mid yahay. Waxa loo sheegay Carabtii la rabay in ay diinta halhaleel u soo galaan, in ay soomaan inta qorraxdu muuqato. Aragti ku sooma, aragtina ku afura, ayaa la yidhi. Waayo juquraafiga Carabta ayaa saamaxayay in taasi micno yeelato. Balse, haddii ay ka soo qaadno in diinteennu ka soo daahiri lahayd qaboobaha Ayslaan, oo bilaha qaarna maalintu dhawr iyo labaatan saacadood tahay (meelaha qaar 23 saacadood oo 24-ta saac ka mid ah ayay cadceeddu xaadir tahay!), bilaha qaarna habeenku dheer yahay, sidee bay uga suuroobaysaa qaacida ah “marka dunta cad iyo ta madaw la kala garto”? Wadaaddada qaar baa taa ku furdaamiya fatwooyin ay dadka dhulkaa deggan u fasaxaya in ay saacadaha Xaramka la soomaan. In kasta oo tani keenayso su’aal ah “miyaanay diintu ku sii xisaabtamin dhulalka ka baxsan Jasiiradda Carbeed?”, haddana waxayna muujinaysaa awoodda deegaanku ku leeyahay diinta (ogsoonow Xaramku waa halkii diintu ka soo bilaabantay, oo in isaga miqyaas laga dhigtaa waxay ka dhigan tahay asalku kaas buu ahaa).\nDadku marka ay u nool yihiin si habqan ah, waxa ka suurooba in ay caadooyin aan nidaamsanayn yeeshaan. Bulshooyinka sida habqanka ah u nool waxa ka mid ah bulsho kasta oo aan lahayn il dhaqaale oo xasiloon. Balse haddii ay bulshadu nidaamsan tahay, waxay yeelataa caadooyin xooggan, oo gaadhsiisan caado la gooyaa cadho Allay leedahay!\nCaadooyinku waa qaab uu isu muujiyo dhaqanku. Sida eraygu tibaaxayana, waa wax la caadaystay. Waxa la caadaystayna waa wax fac-ka-fac sidiisaa la isugu soo tebinayay, ama isbeddelka ku dhacayay uu yaraa. Waxay caadooyinku ku dhex xididaystaan garaadka dadka. Aaminaad iyo falalba way noqdaan.\nCaadooyinka Carabta (siiba kuwii uu nebigu ka dhashay) ee diinta ka hor waxay ahaayeen kuwo shaamareer leh. Aad bay u nidaamsanaayeen. Waayo ganacsi geela iyo dhagaxa kacbada adeegsada ayay lahaayeen, oo ay ku saldhigteen. Caadooyinkaasi waxay isaga gooshayeen min sida dhagaxaa loola macaamilayo, fekradaha dumarka laga haysto, caadooyinka diin ahaan loo aqbalsan yahay, ilaa afka garta iyo colaadaha.\nWax badan oo aynu maanta ‘shareeco’ u naqaanno, ama lafdhabar u ah baaqa diintu, wuxuu xidid ku leeyahay caadooyinkaa. Diintuna waxay sidaa u yeeshay, sidii aynu u soo aragnay oo kale, si ay u hanato kalsoonida dadkan ay ku soo degtay oo ah raasamaalka dhaqaajin kara dulucdeeda.\nXajinta kacbada iyo ficilladeeda sida ay u dhan yihiin waxa laga soo qaatay caadadii Carabtu kula macaamili jirtay dhagaxa kacbada Maka (walow ay jireen labaatameeyo kacbo oo qabiillada Carbeed midkoodba mid lahaa, haddana kan Maka gaar baa loo cisayn jiray, oo xarun buu u ahaa, Qurayshina taas bay sarraynta la siiyo ku heshay maaddaama ay haysay muftaaxa kacbada Maka). Keli ah qodobbo shirki loo arkayay ayaa laga reebay, oo ku saabsan weedhaha cibaado ahaan loo akhrisanayo marka la dawaafayo.\nWaxba laga ma beddelin xajka iyo cumrada. Waxa la soo raray xataa bilaha ay samayn jireen (xasuusnow in dhammaan bilaha sannadka ee maanta aynu u naqaanno kuwo ‘islaami’ ahi ay yihiin kuwii ay adeegsan jireen Carabtu islaamka ka hor. Waxa xataa si gaar ah loo xurmeeyay bilihii awelba xurmada khaaska ah ku dhex lahaa. Maryaha loo gashanayay. Erayada la akhrisanayay (marka intii shirkiga laga reebo). Eraybixinnada. Wax kasta. Xataa ‘maqaamka Ibraahim’ wuxuu ku yimi soojeedin uu Cumar bin Khaddaab ku taliyay in bartaa laga dhigto maqaam, dabadeed aayad (lagu tiriyo meelaha Qur’aanku ku waafaqay Cumar) ayaa arrintaa ku soo degtay, maaddaama ay Carabta uu Cumar ka mid ahaa xurmo weyn u hayeen cidda uu ahaa nebi Ibraahim iyo meesha uu yahay maqaamkani oo Xaramkii ah.\nIn caadadaa xajidda loo soo raro sidii ay u ahayd waxay Carabtaa u ahayd guul. Waayo, dhaqaalihii ka soo geli jiray dadka soo siyaarta, ayaa loo jideeyay oo weliba dadka loogu faray in ay booqdaan. Suuq hor leh ayay diintu u furtay ishaa dhaqaale ee Carbeed. Qof kasta oo maanta iska bixiya kharashka xajku, wuxuu kordhiyaa dakhliga dawladda Sacuudiga oo u hadhay dhulkii loo soo xajiyayey. Isha labaad ee dhaqaalaha Sacuudigu maanta waa xajka, marka laga yimaado shiidaalka. Indhaha dadkaa Carbeed ee furaha xajka hayay (ilaa maantana haya) haddii lagu eegana, tallaabada diintu ku xalaalaysay ficilladii iyada ka horreeyay ee xajiddu waxay u ahayd go’aan dalxiisayaal hor leh loogu duway.\nQodobbada lagu ixtiraamay Quraysh ee sideedii loo soo qaatay waxa ka mid ah weynaynta bisha Ramadaan. Kooxdii uu ka tirsanaa nebiga awoowgii, Cabdimudallib (oo ka mid ahaa odayada urur diin lagu sheegi karo oo la odhan jiray Xaniifiyah, oo ah diinta ay midda Islaamku waxyaabaha badan ka soo qaadatay si u qanciso Carabta taqaannay Xaniifiyada iyo dhaqankeedii hagaagsanaa), waxay aad u ixtiraami jireen bisha soon, waxaanay samayn jireen ficillo aynu maanta diin ahaan u wada yeelno: in ay afxidhaan, masaakiinta quudiyaan, wanaagga iyo islaaxinta ka shaqeeyaan… Si loogu muujiyo in diintu wanaag u taqaan intoodaa oo la naashnaashay uun (xasuusnow in nebigu ugu bushaareeyay reer tolkii in uu u taagan yahay QABYATIRKA akhlaaqdooda wanaagsan), waxa aad loo weyneeyay bishii Ramadaan. Waxa la gaadhsiiyay in habeen halxidhaale ah oo ku jiraa uu la khayr yahay kun bilood camalka la samayn lahaa! Hiil badan oo Carabtu diinta u hurtay iska muu iman e, waa laga kasbaday!\nTusaalayaasha kale, ee muhiimka ah waxa ka mid ah magta iyo meherka.\nMagta waxa ay Carabtaasi ku bixin jirtay geel, xaqiraaddii ay dumarka ku hayeen darteedna gabadha nuska ninka ayay ka bixin jireen. Horta geelii sidiisii baa loo qaatay. Ta gabadhana, muran aan badnayn baa ka taagan in ay ninka la mag tahay, balse wadaaddo badan oo sheegta in ay diinta fasireen waxay u bateen sidii Carabta. In sidaa la yeelo waxa lagu sidki karaa halganka farriinta diintu ugu jirtay in ay hesho cid taabacsan. Waayo, sida cad, magtu waa arrin dhaqan oo dhaqaale. Haddii wax laga beddelo, oo halkaa geela adhi laga dhigo, ama qaddaadiic, waxa dadku u arki kareen kacdoon ka dhan ah caadadoodii soojireenka ahayd. Haddii qiimaha magta wax laga beddeli lahaa, oo tusaale ahaan la kordhin lahaa, waxay ku ahayd culays dhaqaale oo soo biiray. Dhiillo dhaqan oo weyn ayayna ku ahaan lahayd haddii labada jinsi si cad loo simi lahaana (wadaadda sima iyo kuwa kala badiyaaba ma haystaan daliil aad u cad oo ay tixraaca diinta ka soo saaraan e, qiyaas ayay ku wadaan).\nIn lagu xisaabtamayay caadada Carabta ee geela u adeegsata magtu waxay soo bixi kartaa marka aynu sideennii suuraysanno diinta oo dhul kale (dheh Awstaraaliya) ku soo degta. Magta ninka la dilaa waa 100 halaad marna loola ma yimaaddeen dadka halkaa ku dhaqan, ee geelu dugaagga ula mid yahay. Laakiin waxa loo xukumi lahaa wax kale oo agtooda qiimo le’eg kaa Carabtu geela u haysay. Tusaale ahaan, qaddaadiicda sunuudda ah. Maantadaa lafteeda, ninka Awstaraaliyaanka ah ee labo qolo oo Islaamka u hoggaansami iska disho, ma waxay ku qasban yihiin in ay eegaan sayladaha dadka geela dhaqda, oo boqol halaad iska bixiyaan ama lacageeyaan? Wadaaddada diintu haa bay u hayaan, waayo, diintu waa caalami!\nDadku waxay u mehersadaan si ay rukhsad uga helaan bulshada. Waa sidii dirawal baabuur oo si kasta oo uu xariif ugu yahay wadidda, aan laga siisanayn ama la ganaaxayo jeer oo uu shati wadis soo qaato. Nidaam midkaa taraafigga u dhigma ayay dhaqannadu u dhigaan dadka raba in ay isu galmoodaan. Meherku markhaati ka ma noqon karo in qofku galmoon karo, sida aanay rukhsadda wadistuba marag uga ahayn in qofkani dirawal yahay, balse wuxuu muujiyaa in uu yahay qof u galmoodo sifo la oggol yahay, sida shatiga baabuurwadistuba u tilmaamo in qofkan sitaa uu yahay dirawal sharciyaysan.\nCaadada Carbeed, oo dabcan dadyaw kalana kala sinnaan karaan, waxa ka mid ahayd in ninku soo doono geyaankiisa, oo dabadeed xaddi adduun ka bixiyo si uu ula wareego. Hantidaa waxa lagu samirsiin jiray qoyska inantoodii nin kale isu qaawin doono! Diintu markii ay timi, sideedii ayay caadadaa u qaramaysay.\nBuugta fiqigu maanta waxay guurka ku qeexaan in uu yahay xaddi lacag ah oo la siisto xubinta gabadha! Weliba waxay adeegsadaan erayga “alaabta (بضاعة)”. Haddaba, bal inoo suuree diinta oo ka bixi lahayd ummad haysata dhaqanka Hunuudda. Caadada soojireenka ka ah Hindiya, waxa lacagtan bixiya gabadha iyo qoyskeeda, waxaana meherka qaata ninka!\nWaa dabci dhidibbo adag ku taagan, oo aanay dhaqannadu iska dayn doonin, in ay saameeyaan waxa dadku rumaynayaan, iyo qaabka waxaasi u oollayo. Qofka Carabka ahi in uu kaadida geela dabiib u doonto, iyo in qofka Hindiga ahi kaadida lo’da dabiib u doonto, waxa ay ka siman yihiin in ay yihiin caadooyin lagu garaadsaday iyaga oo sidaa loo sameeyo. Balse waxa xiise leh in caadooyinkaas ay diimaysteen, si ay u ansaxaan, oo qofka kaadida cabbayaa uu qadhmuunkeeda ugu illaawo in diintiisu dawo ku sheegtay!\nKaaral Maarkis, oo ahaa faylasuuf reer Jarmal ahi, wuxuu diimaha ku tusaaleeyay in ay dadka u boogadhayaan, oo xanuun-illawsiiyaan, sida afyuunku, oo maandooriye ahi, qofka ka yeelo. Diintu waa xanuunbi’iso weyn ayay ahayd dooddiisu. Balse waxaynu weedhaa Maarkis ku dari karnaa, in dhaqanka dadku diinta u qaabeeyo noocaa ay tahay. Dabadeed isaga uu yahay kan dhab ahaan leh sifada uu Maarkis diinta siiyay. Diintu waa adeegto u jajaban hadba sida uu dhaqanku rabo, ama ku qaalibka ah. Diintuna waxay soo kordhisaa uun shaanbad iyadana dan fidineed u ah, dhaqankana dan fulineed u ah. Taasi waxay innagu qaadaysaa in aynu garwaaqsanno in diinta iyo dhaqanka ay ku soo degtay ay isku yihiin cajiin ay adag tahay in la kala saaro, iyada oo gacanta uu leeyahay dhaqanku.\nWaxa la rejaynayaa in qoraalkani si uun akhristaha ugu baraarujiyo miisaanka aan la dhayalsan karin ee dhaqanku leeyahay. Iyo sida uu u saameeyo diinta. Cilmibulsho ahaan, diintu waa qayb ka mid ah dhaqanka. Waxaana sidaa loo yidhi, markii la dersay, sida aynu qoraalkeennan ku soo ifinnay, raadka lexaadka leh ee dhaqanku ku leeyahay waxa qofku aaminayo—sida uu ugu leeyahay waxa qofku gashanayo.\n Mawduucan iyo kuwa la xidhiidha waxa si qurux badan loogu dersay buugga uu qoray Khaliil Cabdikariim ee “Jirridaha Taariikheed ee Shareecada – الجذور التاريخية للشريعة الاسلامية). Waa buug akhristaha maqaalkan aad loogu la talinayo—haddii uu rabo in uu wax badan ka sii ogaado arrinta.\n← Mu’min iyo mulxid: yaqiintu waa geeri!\nFalsafadda jacaylka →\nJahliga barakaysan .. sebenka kala guurka diinta iyo dhaqanka! (Bandhig buug)\nMay 2, 2017 Cabdi Ismaaciil 0\nJuly 21, 2016 admin 133\nAnna waa I kan: Koox cusub oo ku soo biirtay kooxaha bulshada gaaleeya!


Kacdoon dagaal oo ka dhan ah Al-shabaab ka billowday gobollo dalka ka mid ah. | Somali National Television - sntv.so\nHome WARARKA MAANTA Kacdoon dagaal oo ka dhan ah Al-shabaab ka billowday gobollo dalka ka...\nKacdoon dagaal oo ka dhan ah Al-shabaab ka billowday gobollo dalka ka mid ah.\nShacabka ku nool gobollada koofurta Soomaaliya oo billaabay dagaal ay deegaannadooda uga cirib tirayaan malleeshiyada argagixisada ah ee Al-shabaab.\nMalleeshiyada Al-shabaab ayaa sii wada dhaca iyo boobka ay ku hayaan dadka xoolo dhaqatada, Ganacsatada, Beeraleyda iyo dad shacabka caadiga ah ee ku dhaqan gobollada, Shabeellooyinka, Hiiraan, Galgaduud, Xudur iyo deegaanno kale, laakiin cadaadis muddo sannado ah socday kaddib waxaa billowday kacdoon shacab oo ka dhan ah argagixisada Al-shabaab.\nGobollada Shabeellada Dhexe iyo Hiiraan waxaa ka aas-aasmay dhallinyaro la baxday Macawiisleey oo dagaal toos ah kula jira Al-shabaab, dagaallo badanna ugu geystay khasaare lixaad leh kaddib markii ay u dulqaadan waayeen dhaca ay Al-shabaab ku hayaan hantidooda.\nQeybo ka mid ah gobolka Galgaduud ayaa Al-shabaab laga saaray tuulooyin ay ku qaadayeen waxa ay ugu yeeraan Zakawaat-ka oo ay ku banneystaan xoolaha shacabka.\nDhallinyaro kacdoon abuubulan sameysay ayaa Al-shabaab kula dagaallantay tuulooyin hoostaga degmada Xudur ee gobolka Bakool, waana dhacdadii ugu dambeysay.\nMalleeshiyada Argagixisada ayaa tobaneeyo Geella ka dhacay tuulooyinkaas hasa yeeshee dhallinyaradii dagaalka ka gashay ayaa dhowr neef oo xoolahoodii la dhacay dib ugu soo furtay Al-shabaab.\nWarbaahinta Qaranka ayaa wareysatay maamullada deegaannadii lagula dagaalay nabad-diidka iyo qaar ka mid ah dhallinyaradii abaabulkaas sameysay oo wacad ku maray in ay dhulkooda u diidi doonaan argagixisada.\nWaxaa socda abaabul kale oo ay shacabka ku damacsan yihiin in ay ku mideeyaan dagaallada laga isaga xorreynayo Argagixisada Al-shab\nPrevious articleWakiilka QM James Swan oo la hadlay soomaalida.\nNext articleWasiir Beyle “sanadda 2020-ka waxaan rajaynaynaa in deynta cafinta soo gabagabowdo.


Xeer Ilaaliyaha Guud oo u goodiyay Warbaahinta | KEYDMEDIA ONLINE\nXeer Ilaaliyaha Guud oo u goodiyay Warbaahinta\nXeer Ilaaliyaha Guud ee Soomaaliya, Suleymaan Maxamed Maxamuud ayaa shir jaraa’id oo uu ku qabtay Muqdisho kasoo saaray digniin ku socota warbaahinta isagoo ku eedeeyay “faafinta wararka ku tiri-ku-teenka.\nMUQDISHO, Soomaaliya - Xeer Ilaaliyaha Guud ee Soomaaliya Suleyman Maxamed, ayaa handadaad iyo caga-juglayn ku haya warbaahinta xorta ah ee ka howlgasha dalka, gaar haan Muqdisho, oo Maamulka Farmaajo ku dhibaateeyo wariyeyaasha.\nWuxuu ku dhawaaqay in xafiiskiisa uu baaritaan ku wado warbaahin uusan sheegin magacyadooda oo ku yaalla Muqdisho, islamarkaana uu dhowaan maxkamad la horgeyn doono, si ay uga jawaabaan eedeymaha “faafinta warar ku tiri-ku-teenka.\n“Waxaan ogaanay warbixino iyo wareysiyo gaar ah oo salka ku haya macluumaad been abuur ah. Warbixinadan waxay khalkhal gelinayaan amniga dalka iyo dadaallada dowladda, ”ayuu yiri Xeer Ilaaliyaha Qaranka.\nDowladda Soomaaliya iyo Maamul Goboleedyada dalka xubnaha ayaa lagu eedeeyay inaysan ixtiraamin xorriyadda saxaafadda, iyagoo faaf-reebka ku sameeya wararkooda, sidoo kalena u jeediya hanjabaado oo ugu dambeysay mida Xeer-ilaaliyaha Guud.\nBishii lasoo dhaafay, Booliska DF ayaa hor-istaag ku sameeyay weriyayaal doonayey inay soo tebiyaan qarax dhimasho sababay oo lala beegsaday Gelato Devino ee ku taalla Waddada Garoonka Diyaaradaha Muqdisho.\nDowladda Farmaajo ayaa caburisa Warbaahinta madaxa-banaan, iyadoo u marayso cabsi gelin, xarig aan loo meel dayin iyo xukuno lagu rido wariyeyaasha ka howlgala Muqdisho, oo tacadiyadda ugu badan saxaafadda loogu geysto.\n0 Comments Topics: farmaajo muqdisho saxaafadda soomaaliya


Townsend: Ciidanka Mareykanka ee jooga Kenya halis ayay ku jiraan | KEYDMEDIA ENGLISH\nTownsend: Ciidanka Mareykanka ee jooga Kenya halis ayay ku jiraan\nWuxuu kaloo sharraxay in al-Shabaab, oo xiriir la leh Al-Qaacida, ay ka mid tahay 'kooxaha argagixisada ugu kobaca badan, ugu qanisan, uguna dilaasan adduunka.'\nMUQDISHO, Soomaaliya - Taliyaha AFRICOM General Stephen Townsend ayaa shaaca ka qaaday in Kenya ay aad uga halis badan tahay Soomaaliya marka laga hadlayo joogitaanka askarta.\nIsagoo ka soo hormuuqday Aqalka Senate-ka Mareykanka Talaadadii, 15-kii Maarso, ayuu Generalka xusay in tillaabadiisanadkii hore Ciidamada looga saaray Soomaaliya ay adkeysay inay si fiican ula dagaalamaan Al-Shabaab.\nBishii March 2020, Al-Shabaab ayaa weerar ku qaadey saldhigga Ciidanka Mareykaka ee Manda Bay, ee Lamu oo ku dhaw xadka Soomaaliya, halkaasoo ay ku dishay saddex askari.\nSaldhigyada Mareykanka ku leeyahay Soomaaliya ma jiro mid weerar kaas lamid ah uu ka dhacay, taasoo uu taliyaha ku tilmaamay inay muujinayso in Kenya ay ka halis badan tahay Soomaaliya.\nWaxuu ku macneeyey ka bixitaankii Soomaaliya go'aan qaldanaa oo Trump qaatey, kaasoo halis geliyay dadka Maraykanka ah ee ku sugan dalalka dariska la ah Soomaaliya ee Geeska Afrika.\nBishii December 2020, Trump ayaa amray in ilaa 700 oo askari laga saaro Soomaaliya oo tababar siin jiray DANAB, kuwaasoo qaabilsanaa la dagaalanka Al-Shabaab, oo duqeymo ay ku beegsan jireen saldhigyada kooxda.\nCiidamada ayaa door muhiim ah ka qaatay la dagaalanka Al Shabaab. Ciidamada ayaa loo raray dalalka dariska ah oo ay ku jiraan Kenya iyo Jabuuti, waxaana la filayaa in ay fuliyaan howlgallada ka dhanka ah argagixisada.\nMilliteriga Maraykanka ayaa xaqiijiyey ka bixitaanka bisha Janaayo 2021, inkastoo khubaradu ay ka digeen in tallabadaasi ay tahay mid fursad u noqotay Kooxda Al-Shabaab oo lasoo baxdey xirfado casri ah oo dhanka qaraxyada ah.\nWararka ayaa sidoo kale sheegaya in Mareykanka uu ka fiirsanayo inuu Ciidamada dib ugu soo celiyo Soomaaliya si ay gacan uga geystaan dagaalka lagula jiro Al-Shabaab.\nTaliska Ciidamada Maraykanka ee Afrika [AFRICOM], oo xaruntiisu tahay dalka Jarmalka, ayaa saldhigyo ku leh Jabuuti iyo Kenya, iyadoo Soomaaliya ay ka wadaan howlgallo duqeymo ah.\nTobankii sano ee la soo dhaafay, Kenya waxaa ka dhacayay weeraro argagaxiso oo ay ku dhinteen dad badan, kuwaasoo ay ku jiraan Westgate Mall, Dusit D2 iyo Jaamacadda Gaarisa.


M.degmada Mahadaay oo ka hadlay Xaaladda Amniga iyo Biyaha uu keenay Wabiga Shabeelle – idalenews.com\nGuddoomiye ku-xigeenka Arrimaha Bulshada degmada Mahadaay ee Gobolka Shabeellaha Saalax Fuloow Xaaji oo la hadlay Radio Muqdisho ayaa ka warbixiyay Xaaladda Amniga degmada Mahadaay iyo Biyaha uu keenay Wabiga Shabeelle oo mara qaar ka mid ah deegaanada Gobolka Shabeellaha dhexe.\nMudane Saalax Fuloow Xaaji,Guddoomiye ku-xigeenka Arrimaha Bulshada degmada Mahadaay ayaa sheegay in xaaladda Amni ee degmada Mahadaay ay wacan tahay lana mid tahay degmooyinka kale ee Hirshabeelle,isagoona dhanka kale ka hadlay Biyaha uu keenay Wabiga Shabeelle oo ku dhawaad labo billood gursanaa ama Biyo la’aan ay ka jirtay.\nWuxuu tilmaamay in cabsida ugu badan hadda ay ka jirto fatahaad laga yaabo inuu deegaanada qaar ka sameeyo Wabiga Shabeelle oo biyo badan keenay.\nGuddoomiye Saalax Fuloow Xaaji ayaa ku taliyay in la helo Keydadka Biyaha ee Gobolka Shabeellaha dhexe si looga baaqsado Biyo la’aan xilliyada Wabiga uu guro laguna dhimo marka Wabiga uu biyo badan keeno.\nSidoo kale,Guddoomiyaha ayaa hoosta ka xariiqay in Shacabka degmada Mahadaay ay ku mashquulsan yihiin tacbashada Beeraha,Waxbarashada iyo howlaha kale ee muhiimka u ah noloshooda,wuxuuna cadeeyay in waxa keliya ay u baahan yihiin ay tahay in laga kaalmeeyo dhanka helida mashaaariicda kala duwan ee dhanka horumarinta.\nKumanaan qoys oo noloshoodu ay ku xirneyd Biyaha Wabiga ayaa ku farxay inay arkaan biyaha wabiga,waxaana arootii hore ee maalintii Axada ahayd u daawasho tagay Wabiga Jowhar dad aad u fara badan oo u hamuun qabay dib u soo noqashada Biyaha Wabiga.\nMaamulka Gobolka Shabeellaha dhexe iyo kan degmada Jowhar ayaa wada dadaalo dib loogu dayactirayo biyo xireenka Sabuun si looga hortago fatahaad uu sameeyo Wabiga Shabeelle.\nX. ilaaliyaha Guud ee Qaranka oo Xafiiskiisa ku qaabilay safiirka Turkiga ee Soomaaliya


About Us - Ningnbo Yierka Shaabadihii Co., Ltd\nNingbo Yierka Shaabadihii Co., Ltd waxaa la aasaasay sanadkii 1982 si ay baaritaan, waxay yeeshaan soo saaridda iyo iibiyaan shaabadood Haydarooliga iyo pneumatic. waxyaabaha quwad Ningbo Yierka ayaa macmalay la technology casri ah oo tayo leh ka xoogbadan, iyo xoog macaamiisha diiradda ayaa naga guuleystay kalsoonida macaamiisha cusub tan iyo our aasaasay.\nYierka sida khaaska ah waxay leedahay xarun cilmi caaryada xirfadle kooxda iyo caaryada processing oo ay khibrad design wax soo saarka, horumarinta caaryada iyo is-dhexgalka wax soo saarka, hadda in ka badan 20000set wasakhahaasi. Yierka sida khaaska ah sidoo kale waxa uu leeyahay badan oo daawooyinka wax seal iyo isticmaalka alaabta ceeriin tayo sare leh keeno iyo ka dib heerarka caalamiga ah habka isku-soo-saarka la jaangooyey karaan si ay u siiyaan macaamiisha xal quwad xirfad gaar ah.\nYierka sida khaaska ah ma aha oo kaliya caanka ah ee Shiinaha, laakiin sidoo kale ka iibiyey Bariga Yurub, Bariga Dhexe, South American, Japan iyo koonfur bari Asia. Yierka Shaabadihii adag u aaminsan yihiin in curinta iyo daacadnimada waa falsafad shirkadaha loo baahan yahay si loo ballaariyo jahooyinka iyo inay naga caawiyaan macaamiisha cusub iyo wax duug koraan nala, xoog uga xoog.


Go’aankii Maxkamadda Sare ee SL , iyo Doc-ka-faruurka Go’doomiye Faysal Cali Waraabe ByMaxamed Haruu | Wajaale.com\n27 September 2016 | Articles\nGo’aankii Maxkamadda Sare ee SL , iyo Doc-ka-faruurka Go’doomiye Faysal Cali Waraabe ByMaxamed Haruu\nGo’aankii shalay maxkamaddu gaadhay, isla shalay ba waxa buriyay Go’doomiye Faysal oo tafsiirkiisa goonida ah saaray qodob go’aanka Maxkamadda tiir-dhexaad u ah. Maxkamaddu waxa ay sheegtay in guddi wada jir ah oo farsamo ay shirwaynaha xisbiga qabatto, gudigaas na ay ka sii dambeeyaan hogaanka xisbigu, kuwaas oo go’amada kama dambaysta ah iska leh. Dhinacca aqlabaiyadda xisbigu go’aankii shalay waa ay taageereen sida media ha ba laga daawaday, laakiin tii wax baa soo daba maray. Go’doomiye Faysal waxa uu sheegay in aanu jirin hogaan xisbi oo an isaga ahayni, cidda gudiga farsamada shaqadeeda hagaysaa na ay isaga oo keliya tahay. Waxa uu u malaynayaa in uu keligii shir qabanaayo, cidda uu isagu doono oo keliyi na ay shirkaas ka soo xaadirayso, isla markaana, shirkaas si kama dambays ah loogu burinaayo heshiiskii 2012 ee musharixiintu ku timid, si isaga musharax waraabe u tag ah loogu cumaamado. Waa si loo hir geliyo qorshihii uu meesha madow ku soo galay, ee September 2015 kii uu shakhsiyan iigu sheegay. Maalintii uu warkaas ii daldalaayay, hal su’aal oo keliya ayaa aan waydiiyay, waxa aanan ku idhi, ma nasteex baa aad moodaysaa nimankan aad ii tirinayso ee waxan kugu yidhi? Su’aashaas ma iiga jawaabin, amaba jawaab baanu haynin. Miskiin iga dheh!\nAl-muhim, waxa aanu ogayn, amaba sida muuqata, uu is moogaysiinayaa, saddex amuurood oo isku xidhan: 1. In go’aanka Maxkamaddan iyo tii ka horaysay ba isku raceen hirgelinta heshiiskii 2012 ee hore na Golaha dhexe u ansixiyay. 2. In shirwaynaha aan caadiga ahayn loo qabanaayo hal ujeedo oo keliya, taas oo ah meel-marinta heshiiskaas 2012, oo qodobadiisii ay ka mid noqdeen qaab-dhismeedka xisbiga iyo xeerarkiisa ba, laga soo bilaabo kal-fadhigii October 2012 ee Golaha dhexe. 3. In heshiiskaasi laba qodob oo kala duwan ku qeexaayay cidda musharaxiinta xisbiga ka ah, iyo cidda Gudoomiyaha xisbiga ah, Hadiiba ay dhacdo (maba dhici kartee) in shirwaynuhu heshiiskaas oo isku duuban diido na, aanay taasi musharaxa oo kaleiya meesha ka saaraynin, oo isaga laftiisa na la waayi doono. Geed qudhaanjo leh baa uu isku garaacayaa. Isku soo wada duub, kol Hadii go’aankii Maxkamadda oo saacado keliya uun jiray u ku dhawaaqay tafsiir qaldan oo isagu uu ka qabo qodob aasaas u ah go’aankii shalay, wwaxa muhiim ah in ay aqlabaiyadda xisbigu ka fadhiistaan waxa ay ka yeelayaan. In tiisa qaladka ah loo raacco oo shirkii la iska qabto, iyo in talo kale laga gaadho waa khasab.\nNinkan waxa la dhacsiin kari la’yahay, waar xubnaha hogaanka xisbiga ah, ee Golaha dhexe ansixiyay, adigu waxba ma ka bedeli kartid ilaa shirwaynaha loo balamay yimaadddo. Taasi yaab ma laha kolka la eego xaqiiqada ah in aanu xeerka xisbiga iyo mid kale toona abidkii akhriyin. Anigaa awood la ii siiyay oo kala eryi kara uun baa uu la soo taaganyahay. Plastic face aanay waxba maraynin, hadda waxbaba, ayaa uu soo xidhay. Diin, dhaqan, xeer xisbi, mid wadan, heshiis iyo wacad midnaba waxba ma la aha. Isaga oo sidaas ah, oo dhab u og in uu khiyaamadii qarniga oo la wada arkaayo ku hawlanyahay, ayaa uu shalay yidhi, “Tawxiidka ayaa aanu ku badbaadnaa mar kastaba”. Taloow yaa waxaas dhegaysanaaya ayaa uu is leeyahay fikirkiisa? Waxa uu u malaynayaa in xisbiga loo soo maal geliyay, loo soo saaray, dabeeto uu odhanaayo halkaas banaanka iska fadhfadhiista aan kitaabka idiin eego in xisbigu idin aqbalo iyo in kkale, dabeeto ay waxaasi meel-mar u noqonayaan. Alla yaraa inta uu rag iyo rabi ka yaqaanaa shaw! Waxa uu Xisbigii ka dhigay qol madhan, oo qof keliyi dhex joogo. Isaga iyo ciyaal yaryar oo uu soo urursaday ayaa hadba maxkamad soo taagan. UCID tagoogaha siday uga jabtay, ayay weli u taalaa. Dadwaynoow runtu waa tas, waana tubantahay, waana teenii, oo looma kala tago.\n-Salaan dheer nin fuulaba, walee siibashaa xigiye.\n-Sin-saaro waw halis, nimay rag isa seegeen! Axmed I Diiriye )Qaasim)


Xildhibaanada ku midoobay dallada Horusocod oo ka hadlay wararka sheegaya in Dowladda Soomaaliya ay Kenya u gudbisay Dacwad ka dhan ah | RBC Radio\nXildhibaanada ku midoobay dallada Horusocod oo ka hadlay wararka sheegaya in Dowladda Soomaaliya ay Kenya u gudbisay Dacwad ka dhan ah\nNAIROBI(RBC RADIO)Xildhibaanada Baarlamaanka Soomaaliye ee ku bahoobay dallada Horusocd ayaa beeniyey wararka sheegaya in Dowladda Soomaaliya ay Dacwad ka dhan ah u gudbisay Dowladda Kenya.\nXildhibaan C/fataax Ismaaciil Daahir oo kamid ah Xubnaha Baarlamaanka ee ku midoobay Dallada Horusocod ayaa sheegay ineysan jirin wararka sheegaya in Dowladda Soomaaliya ay Dacwad iyaga ka dhan ah u gudbiso Dowladda Kenya.\nMudanahan ka tirsan Baarlamaanka Soomaaliya ayaa tilmaamay in hadii ay jirto arintani ay ceeb ku tahay dowladda Soomaaliya iney Xildhibaano Qaran ku Dacweyso dal kale,Wuxuuna xusay iney ku bahoobeen sidii dalka loo samatabixin lahaa,Wuxuuna shaaca ka qaaday iney jecelyihiin iney kulamadooda ku qabsadaan gudaha dalka.\n“Anaga xiriirka R/wasaaraha iyo Baarlamaanka waa mid wanaagsan.ilaa hada anaga waqti yar baan u haynaa Xukuumadda,waxaan diyaar u nahay inaan siino waqti ku filan,Wax kasta oo ay nooga baahdaane waan ku taageeraynaa”ayuu yiri Xildhibaan C/fataax Ismaaciil Daahir.\nDallada Horusocd oo ay ku mideysan yihiin in ka badan 88 Xildhibaan oo dhawaan lagaga dhawaaqay Magaalada Nairobi ayaa guux Siyaasadeed dalka ka dhalisay,Ragga horboodaya Dalladan ayaa ku hungoobay xilal ay u tartameen,Dad badan ayaa u arka in Dalladan la doonayo in lagu Manjaxaabiyo Xukuumadda R/wasaare Khayre oo la kulmaysa mucaaradad fara badan xilli ay muda kooban jirto.


Hogaamiyaha mucaaradka ee Kenya oo qaadacay natiijada doorashada (Video) | shumis.net\nHome » News » Hogaamiyaha mucaaradka ee Kenya oo qaadacay natiijada doorashada (Video)\nHogaamiyaha mucaaradka ee Kenya oo qaadacay natiijada doorashada (Video)\nHogaamiyaha mucaaradka ee dalka Kenya, Raila Odinga ayaa qaadacay natiijada doorashada, iyadoo weli ay socoto tirinta codadkii la dhiibtay. Raila waxaa uu sheegay in aysan ku qanacsaneyn qaabka ay wax u wadaan guddiga doorashada.\nDhanka kale weli waxaa socda tirinta codadka doorashada Kenya, waxaana codadka horudhaca ee ilaa iyo imika la tiriyay ayaa muujinaya in madaxweyne Uhuru Kenyatta uu ku horreeyo boqolkiiba konton iyo shan codadkii la tiriyay. Guddiga doorashada waxaa kale oo ay shegeen in la tiriyay sedex meelood labo meel goobihii ay dadka ka dhiibteen codadka. Waxaana uu Madaxweyne Uhuru uu ku hogaaminayaa Raila kow iyo toban dhibcood oo ah codadkii la tiriyay.\nTitle: Hogaamiyaha mucaaradka ee Kenya oo qaadacay natiijada doorashada (Video)


“Haddii Uu Joogi Lahaa La Idinma Xasuuqeen” – Mesut Ozil Oo - Axadle | Wararka Africa\n“Haddii Uu Joogi Lahaa La Idinma Xasuuqeen” – Mesut Ozil Oo\nXiddiga khadka dhexe ee Arsenal ee Mesut Ozil ayaa ka falceliyey guul-darradii xanuunka badnayd ee Jarmalka xalay kasoo gaadhay Spain, kuwaas oo lagu xasuuqay 6-0 kulan ka tirsanaa tartanka UEFA Nations League.\nOzil oo xulka qaranka Germany ka fadhiistay kaddib koobkii Adduunka ee 2018 oo canaan loogu jeediyey sidii uu u ciyaaray iyo muran kale oo ka horreeyey oo ka dhashay kulan uu la yeeshay Madaxweynaha Turkey, Racep Tayyib Erdogan oo ah dalka uu asal ahaanta kasoo jeedo, ayaa waxa uu farta ku fiiqay xiddigii ay tabayeen kulankii xalay.\nXulka tababare Joachim Low ayaa guul-darradani noqotay tii ugu xumayd muddo 89 sannadood ah, waxaanay difaaca, dhexda iyo weerarkuba awoodi waayeen inay wax fursado ah sameeyaan amaba ay joojiyaan goolasha daadka ah ee laga dhalinyay.\nGoolhaye Manuel Neuer oo goolka ku jiray ayaa dhibbane u ahaa kubbado loo daba marinayo shabaqa uu waardiyaha ka ahaa.\nDifaaca ayay wada joogeen Niklas Sule iyo Robin Koch oo kusoo bilowday iyadoo qaybtii labaadna lasoo geliyey Jonathan Tah oo beddelay Sule.\nMesut Ozil oo xataa kooxdiisa Arsenal bannaanka ka ah intii uu horyaalka xili ciyaareedkani socday, waxa uu adeegsaday bartiisa Twitterka iyadoo waddankiisa la karbaashayo, waxaanu magacaabay laacibka ay tahay inay u yeedhaan ee badbaadinaya.\nFarriin uu ku daabacay bartiisa Twitterka, ayuu si gaar ah ugu socodsiiyey xidhiidhka kubadda cagta Jarmalka, waxaanu u sheegay in la taagan yahay waqtigii dib loogu yeedhi lahaa Jerome Boateng oo difaaca ah, isla markaana aan muddo kasoo muuqanin xulka qaranka.\n“Waxa la joogaa waqtigii uu Jerome Boteng soo noqon lahaa” ayuu ku yidhi Ozil farriintiisa.\nBoateng, Mats Hummels iyo Thoms Muller ayaa sannadkii hore uu tababare Joachim Low xaqiijiyey in aanay mar dambe kasoo muuqan doonin xulka qaranka Germany, balse saddexdooduba waxay aasaasi u ahaayeen guushii Koobka Adduunka ee 2014kii ay waddanka Brazil koobka kusoo qaadeen.


KSmoothDock: Dock fudud oo qurux badan oo loogu talagalay Plasma 5 | Laga soo bilaabo Linux\nIsticmaalayaasha aan ku raaxeysaneyno Plasma 5, kama daali doonno helitaanka waxyaabo cusub oo aan u arko inay ka mid yihiin jawiga desktop ugufiican maanta. Markan waxay ahayd markiisa KSmoothDock fudud laakiin qurux badan ku xir meesha Plasma 5, oo aan ku cusbayn adduunka KDE, laakiin loo sii daayay inuu la jaan qaado Plasma 5.\nMarkabkani waa mid ku habboon in lagu buuxiyo Lux mawduuc weyn oo loogu talagalay Plasma 5, isku darka labada isku dar ayaa na siin doonta muuqaal fiican iyo adeegsi ballaaran oo ku aaddan bey'adda desktop-ka weyn oo wax ku ool ah.\n1 Waa maxay KSmoothDock?\n2 Sida loo rakibo KSmoothDock\nWaa maxay KSmoothDock?\nWaa xayndaab fudud oo qurux badan Plasma 5 gebi ahaanba bilaash, kuna qoran C ++ iyo Qt 5, loogu talagalay Wuq Dan, Waxay leedahay guddi qaabeyn fudud oo aan ku xulan karno goobta Dock-ka, ku darno waxyaalo cusub iyo codsiyo si aan u shaqeyno, u beddelno cabbirka astaamaha iyo noocyada, iyo sidoo kale xulashada midabka dekedda.\nKSmoothDock waxay ku yaali kartaa meelo kala duwan oo ka mid ah jawigayaga desktop, waxay leedahay saameyn baaxad leh oo muuqaal leh iyo muuqaal qurxoon oo muujinaya qaabka macnaha guud.\nShaashadaha soo socda ayaa hubaal ka dhigaya rabitaankaaga cuntada si aad isugu daydo iftiinkan, dekedan fudud ee quruxda badan, oo si heer sare ah xirfad ahaan loo soo saaray loona baahan yahay dadka isticmaala inay sii fidaan\nSida loo rakibo KSmoothDock\nKu rakibidda KSmoothDock waa wax iska fudud, waxaan u baahannahay oo keliya in la rakibo xirmada dhammaystiran ee Plasma 5 oo sidoo kale la sameeyo si loo soo ururiyo. Kadib waa inaan raacnaa talaabooyinka soo socda:\nClone kaydinta rasmiga ah:\nDhis KSmoothDock koodhka isha:\n$ cmake src $ samee\nKu rakib KSmoothDock:\nOrod ksmoothdock oo bilaw inaad ku raaxaysatid.\nMarkaanu rakibno dekeddayada ugu wanaagsan ee Plasma 5, waxaan uqeexin karnaa sida aan ujecelnahay, isticmaalka kheyraadka aad ayuu u hooseeya waana la qabsan karnaa baahiyaheena, tani shaki la'aan waa bedel weyn oo loo maro Plank iyo meelaha kale ee caanka ah ee caanka ah.\nWadada buuxda ee maqaalka: Laga soo bilaabo Linux » Muuqaal / Shakhsiyeyn » KSmoothDock: Dakad fudud oo qurux badan oo loogu talagalay Plasma 5\nWaa salaaman tahay, ma loo baahan yahay in la rakibo Qt5 si loo rakibo dekedda?\nWaad ku mahadsantahay boostada iyo caawinta


Isbeddelka Sacuudiga-Faallo | Doodwadaag waa Danwadaag.\nBoqorka Sacuudiga, Salmaan Bin Cabdulcasiis, waa nin da’a ah, waxaana la sheegayaa in uu hayo xanuunka “dementia” oo xusuusta ka saameeyay.\nLaba sano ka hor, wiilkiisa Maxammed Bin Salman oo markaa 29 jir ahaa ayuu Wasiirka Gaashaandhigga u magacaabay. Illaa haddana waxaa lagu xusuustaa mashaqada iyo hoogga Yemen ka alloosan, oo dhanka kale ah dagaal dalka Sucuudigu si aad ah ugu faqriyay. Bishii April ee sannadkan waxa uu u magacaabay wiilkiisa Khalid Bin Salman, oo ah dhowr iyo labaatan jir, xirfadiisuna duuliye tahay, inuu noqdo Safiirka Sucuudiga u fadhiya Mareykanka. Wasiirka Arrimaha gudaha waxaa uu u magacaabay will 32 jir ah, Cabdulcasiis Bin Sucuud Bin Naif. Haddana wiilkiisii Maxammed Bin Salman ayuu ka dhigay ninka koowaad ee dhaxalka boqortooyada leh, goor aanan fogeeyna xilka la wareegi doono.\nGolaha Hay’atal Baycah ee ka arrimiya aayaha (masiirka) Boqortooyada si aqlabiyad ah ayuu ku ogolaaday isbadalkan ayaa la leeyahay. Madaxweynaha Mareykanka, Abu Ivanka, waa barakeeyay sida wax u socdaan, fool-baxsigiisana waa uu ka qaatay.\nGobolka Bariga Dhexe oo in ku filan oo dhibaato ah la il-darnaa, ayaa haddana waxaa muuqata in dagaal hor leh loo bis bisoonayo oo markaan ay hor kacayaan dhalinyaro aanan waayo-arragnimo iyo biseyl hogaamin siyaasadeed toona laheyn. Go’doominta Qatar waa mashruucooda koowaad, waana arrin halisteeda leh.\nDowladaha Khaliijka iyo guud ahaan Gobolka Bariga Dhexeba waxaa in badan lagu soo caano maalay awoodda Mareykanka oo kala hor joogtay. Sidii uu hogaanka Mareykanka u qabtay Abu Ivanka (Trump), waxaa abuurmay “global leadership vacuum”, firaaq iyo maqnaansho hogaankii dunida, waxa ay taa la ekeydba. Haddii kol horrana caqli iyo xilkasnimo aanan lagu kala joogin, haddana ciddii ku kala dhex jirtay ay daraf la safatay, ifafaalaha soo muuqda ma qurxana. Waxaan ka baqayaa in dariiqii Suuriya, Liibiya iyo Yemen cagta la saaro.\nKu dhowaad konton sanno oo barwaaqo iyo hodonnimo aheyd oo ay wadamada Khaliijka ah ku noolaayeen, waxaanan daaro waaweyn ka aheyn lagama faa’iidin. Heerka garashada dadnimo iyo ummadnimo ee arligaa ka jirta waa qosol ku jab.\nIran, Turkiga iyo Isra’iil waa heegan; haddii aanan cid ku baxda la helin, cawaaqib aanan la mahadinin ayaa soo socota.\nAllaha umuuraha ha sahlo.\nUstaad Ibraahim Axmed Cisaam


Musharax Jabiye,” Guddiga xalinta khilaafaadku waa dad wada xil kas ah, laakiin waxaan ka sugeynaa waxa ay soo saaraan.\nHomeDoorashada Puntland 2019Musharax Jabiye,” Guddiga xalinta khilaafaadku waa dad wada xil kas ah, laakiin waxaan ka sugeynaa waxa ay soo saaraan.\nMusharax Eng. Maxamuud Khaliif Jabiye, oo maanta shir jaraa’id ku qabtay magaalada Garowe, ayaa ka hadlay arrimo badan oo ay kamid yihiin, arrimaha doorashada, heshiiskii nabadeed ee laga gaaray colaadihii Dhummay iyo taleex ee goolka Sool iyo xaalada amni ee maaalada Bosaso.\nMusharaxa oo ku hormaray arrimaha doorashada, ayaa guddiga khilaafaadka iyo ansixinta golaha wakiilada ku tilmaamay dad xil kas ah, laakiin ay mar walba aqbalaadooda ku xiran tahay waxa kasoo baxa. Musharaxa waxaa uu madaxtooyada uga digay faro galinta lagu hayo xulista xildhibaanada, taasoo haddii ay sii socoto keeni karta qalqal xumo ku yimaada kalsoonida doorashada iyo xaga amniga.\nEng. Jabiya ayaa sidoo kale ka hadlay xaalada magaalada Bosaso oo waayadaan dambe laga dareemayo amni xumo, isagoo taas u sababeeyay saraakiishii loo xilsaaray amniga inay ku mashquulsan yihiin siyaasada iyo arrimaha doorashada, wuxuuna shacabka Bosaso u sheegay inay iska dulqaataan inta isbedelku imaanayo.\nMusharax Jabiye ayaa dhinaca kale diray hambalyo ku wajahan heshiiskii laga gaaray colaadii Taleex iyo Dhummay ee ka dhex ooganayd beelaha walaalaha, wuxuuna u mahad celiyay Isimadii iyo waxgaradkii ka qeyb qaatay heshiiskaas nabaeed. Wuxuu sheegay inuu isagu kaalin muhiim ah ka qaatay nabadaynta dadkaas walaalaha ah, ujeedaduna ay tahay in goboladaas gacanta Puntland kusoo laabtaan.\nUgu dambayn, Jabiye ayaa diray baaq ku saabsan doorashada Puntland kusoo wajahan, isagoo sheegay qof kasta oo reer Puntland ah inay masuuliyad ka saaran tahay doorashadaas wanaageeda, una hiiliyaan isbedelka.\nDoorashada puntland Doorashada Puntland 2019


Siddee Ayaynu u Gaadhi Karnaa Horumar Nafeed? |\nSoohdinta Sarkaalka Dadweynaha ee Xilliga Doorashada |Tukesomalism.com\nMarka ugu horraysa ee aad doonaysid in aad horumarisid naftaada waa in aad ogaataa qofka aad tahay. Marka aad taa ogaatid adigu waxa aad bilowdaa in aad horu marisid naftaada, taas waxaan uga jeedaa waa in aad barataa ama ogaataa naftaada waxa ay ku fiicantahay iyo waxa ay ku xuntahay, markaas ayaad horumar gaadhi kartaa. Horumar laguma gaadho waxa aad doonaysid ee waxaa lagu gaadhaa wadada aad u maraysid, waayo dadka adduunka jooga oo dhammi way doonayaan in ay horumar gaadhan, laakiin waxa kala duwan wadadii loo marayey iyo qaabkii loo raadinayey.\nHorumarka noloshu waxaa uu ka bilaabma qofka aad adigu tahay. Muhiim maaha waxa hareerahaaga yaalla, Waxaa mihiim adiga awoodda kugu jirta, hana isku dayin in aad istidhaahdid nolosha horumarkeeda waxa ku suurra gelinayaa waxa hareerahaaga yaalla. Ta ugu muhiimsanna waa shakhsiyaddaada.\nNolosha adduunka wax badan aya qofka ku xeeran. Waa meel nolosha adduunku wax aad uu badan aya ku xeeran tahay, Waxa ay ka bilaabmaysa qofka reerkadariska, magaalaadada waddankaaga, qaaraddaada ilaa adduun waynaha, sidaas ayey isugu wada xidhantahay, waa wareeg noloshu waanay isku wada xidhantahay, qof walbana waxa loo baahanyahay in uu kaalintiisa buuxiyo, mana dhammeystirmayso isaga oo qof waliba kaalintiisa buuxiya mooye.\nNoloshuna waxa ay hagaagaysaa marka aad adigu aqoonsantahay in aad noloshaada hagaajin karto, mana jirto cid kale oo ku hagaajinaysa marka aad adigu go’aansato in aad taada hagaajiso ta reerkaaga iyo ta bulshada kale hagaajiso, markaas aya uu imanayaa horumarka nololeed, sidaasayna isugu wada xidhanyihiin oo midiba mid ugu tiirsanyahay.\nTaasina waxa ay ku imanaysa marka ka go’naansho la helo ee qof waliba xaggiisa iska toosiyo, hana isku dayin in aad adiga oo taadiiba toosin aad cid kale la yaabto oo aad is tidhaahdo qofkani muxuu waxan u sameeyey, waayo adiguba iskama warhaysid, marka waa in aad taada ka bilowdaa, oo aad iska jirtaa in aad tidhaahdid Illaahay imasiin waxa uu dadka kale siiyay, ee waxaad xusuusnaataa in qof walba Allah siiyay wax ugaar ah oo uu kaga horreeyo dadka kale.\nMajiro qof dhinac walba ka dhameystiran, waxa se ay tahay in aan ogaanno haddii shay aynnu ku fashilanno in uu jiro mid aynnu ku guulaysan karno. Isku day goob kasta oo aad ka qaybgasho in aad jiritan ku yeelato, aragtidaadana ka dhiiban karto, si ay naftaadu ula qabsato, dabadeedna ay ku noqoto arrin iska caadiya oo kuu fudud.\nAlle tala saaro oo ku kalsoonow waxanad ogaata in wax waliba gacantiisa ku jiraan, hana ka biqin mustaqbalkaaga iskana jir dadka riyooyinkaaga iyo hamikaga hor istaagaya ee ku niyad jebinaaya marka ay kuu arkaan adiga oo dedaalaya markaa, dadkaa aad uga digtoonow waana in aad aqoon ahan is-dhisto, aqoontu waa furaha kalsoonida iyo in aad ku dhiirato hawlaha, oo aad sii tababarato.\nTags: Sidee Ayaynu u Gaadhi Karnaa Horumar Nafeed?\nNext post Dariiqada Loo Maro Marka La Doonayo in Nafta La Horumariyo\nPrevious post Qodobada Aad Naftaada Ku Horumarini Karto


Mogadishu Journal » Struijk Elliott oo ankle kajabay ciyaartii Leeds\nGantaalkii Pascal Struijk ee dhaawac xun u geystay Harvey Elliott xitaa uma qalmin jaale, sida uu sheegay milkiilaha Leeds United Andrea Radrizzani.\nElliott waxaa soo gaaray dhaawac halis ah oo lugta ka soo gaaray ka dib markii uu taakal ka helay Struijk markii uu ku orday garabka midig, iyadoo Mohamed Salah uu si qallafsan ugu baaqay dhakhtarka si uu u bixiyo daweyn.\nDaafaca Leeds ayaa kaarka cas oo toos ah loo taagay taakalka daqiiqadii 60 -aad, halka Elliott lagu qaaday bareelo. Da’yarka Liverpool ayaa durba soo dhigay bartiisa Instagram: “Waad ku mahadsan tahay dhammaan fariimaha. Wadada soo kabashada. YNWA.”\nRadrizzani ayaa ka qoomameeyay in Elliott uu soo gaaray dhaawac halis ah laakiin ma uusan dareemin in garsoore Craig Pawson uu qaatay go’aanka saxda ah isagoo ciyaarta ka saaray Struijk.\n“Sida iska cad, shilka, way ku adkaatay isaga [Elliott] waxaana u rajaynayaa wiilka caafimaad buuxa, waxaan rajaynayaa inaan dhakhso u heli karno taas, laakiin tani waa qayb ka mid ah kubadda cagta,” ayuu Radrizzani u sheegay Sky Sports.\n“Si aad daacad u noqoto haddaad fiirsato fiidiyaha, waxaad arki doontaa in Strujik uu jiifo lugta bidix oo ay ku dhacday si kadis ah, sidaa darteed ma ahayn taakal hore loo sii qorsheeyay sidaa darteed waxaan u malaynayaa in qiimaynta taakalku uu khalad ka ahaa garsooraha.\n“Runtii way adag tahay inaan qaato kaarka gaduudan sidaas oo kale aniga ahaan xitaa jaale ma noqon doonto, laakiin runtii waan ka xumahay wiilka oo dhaawaciisu wuu ku adkaan karaa”.\nMarkii la weydiiyay inuu fahmay in taakalka Struijk uu halis geliyay Elliott, Radrizzani ayaa ku jawaabay: “Haa, waan fahmay, ma xakamayn karno nooca dhaawaca ee aad garoonka ku hesho, maxaa yeelay waa qayb ka mid ah ciyaarta.\n"Laakiin haddii aad fiidiyaha daawato waqtiyo ku filan waxaad fahamsan tahay inay shil tahay. Strujik ayaa kubbada helaya, laakiin sida iska cad waan ka xumahay isaga inay taasi dhacday."\nTababaraha Leeds Marcelo Bielsa ayaa kalsooni ku qabay inaysan jirin wax xumaan ah oo ku dhacday Struijk laakiin wuxuu ka xumaaday inuu arko Elliott oo dhaawacmay.\n"Aad baan uga qoomameynayaa wixii dhacay, waxaan jeclaan lahaa inaysan dhicin. Si taasi u dhacdo ciyaaryahan walba waa murugo. Ciyaaryahan da 'yar oo ka ciyaara heer aad u sarreeya xitaa," Bielsa ayaa u sheegay BBC.\n“Waan hubaa in laacibkeyga uusan niyadda ku hayn inuu si uun u dhibaateeyo.\n“Taakalku wuxuu ahaa mid cad laakiin si cad dardargelinta sida uu ciyaartoygeena u dhaqaaqay ayaa sababtay, sinaba uguma talagalin inuu waxyeello u geysto qofka ka soo horjeeda”.\nWadada isku xirta Muqdisho iyo Afgooye oo Mudo kadib dib loo furay (Sawirro)


Kismaayo News » Dhagar qabe lagu qabtay Garisa\nDhagar qabe lagu qabtay Garisa\nKn:Xarunta gobolka Waqooyi Bari ee magaalada Garisa ayaa lagu qabtay dhagar qabe ka danbeeyay dad dhawr ah oo lagu khaarajiyay magaalada xiliyo kala duwan.\nDhagar qabaha ayaa la sheegay inuu Isbitaalka ooga daba tagay oday magaalada muctarif ka ah oo uu toogashu ku dilay, laakiin tiisa aysan galin. Sida aan wararka ku helayno dhagar qabaha ayaa isbitaalka ku booqday odayga uu toogtay si uu u soo xaqiiqsado warar sheegaya inuu noolyahay oo uu maqlay, wuxuuna u tagay dhibanihii oo dad badan dul joogaan.\nDhagar qabaha ayaa banaanka uga soo baxay qolkii dhibanuhu yaalay waxuuna qabsaday taleefan uu kula hadlayay qoladii amarka khaarajinta ah ku soo amartay. Nasiib wanaag wiil dhalinyaro ah oo gadaashiisa taagnaa ayaa maqlay asagoo leh “ninkii aan idin iri waan dilay, wuu noolyahay, aniguse mayd ahaan ayaan ooga tagay, markii la ii sheegayna haddaan isbitaalka oogu imid si aan u xaqiiqsado”.\nWiilkii ayaa markiiba boolis goobta ku sugnaa farta ugu fiiqay dhagar qabaha, kadibna gacanta ayaa lagu dhigay. Wararka hordhaca ah ee soo baxaya waxay sheegayaan inuu dhagar qabaha qirtay falka khaarajinta ah ee Odaygu ka badbaaday, wuxuuna sidoo kale sheegtay inuu sadex ruux oo kale oo xiliyo kala duwan magaalada lagu dilay uu qaarna gasytay qaarna lug ku lahaa.\nWaa dhagar qabihii koobaad oo gacanta lagu dhigo tan iyo intii ay magaalada Garisa ka bilaabmeen dilalka qorshaysan ee lagu xabad siibayo dadka bulshada wax galka u ah.\nDaayacaad baahsan oo dhinaca ciidamada amniga ah iyo ka seexasho siyaasiyiinta Gobolka doorka kaga aadanaa badbaadinta bulshada loo doortay ayaa Garisa oo mar ahaan jirtay magaalada ugu nabdoon magaalooyinka Geeska Afrika, waxay u rogtay in shacabkii inta laga daalay iska dilitaankoodii in markii danbe har cad loo dhigto in ayagii suuqa lagu laayo.


Monday March 18, 2019 - 11:47:18 in Wararka by Liibaan Jeexoow\nXoogag Jihaadi ah oo taabacsan Urur weynaha Al Qaacidda ayaa weerar askar badan lagu laayay ka fuliyay wadanka Maali ee dhaca galbeedka qaaradda Afrika.\nWararka ka imaanaya gobolka Mopti ee dhaca bartamaha wadanka Maali ayaa sheegaya in xoogag aad u hubeysan ay cagta mariyeen saldhig melleteri oo ciidamada xukuumadda dabadhilifka Maali ay ku lahaayeen degmada Diyoora sida uu sheegay afhayeen u hadlay melleteriga wadankaasi.\nWeerarka oo ahaa mid si kedis ah ku dhacay ayaa lagu dilay ugu yaraan 20 askari oo katirsan Jeyshka Maali oo taageero ka helaya wadamada Reergalbeedka oo ay ugu horreeyaan Faransiiska iyo Mareykanka.\nIlo wareedyo lagasoo xigtay saraakiisha Ajnabiga ah ee ku sugan wadanka Maali ayaa sheegay in dhimashadu ay ka badantahay 20 askari islamarkaana lala'yahay ciidamada qaar waxaana suurtagal ah in xoogagii weerarka qaaday ay askarta qafaasheen.\nSarkaal u hadlay dowladda Maali ayaa warbaahinta u sheegay in xoogaga weerarka soo qaaday ay wateen gaadiidka Tikinikada ah iyo Mootooyin dhug dhugleey ah, jugta qaraxyo is xigxigay ayaa laga maqlay saldhigga ciidamada ee degmada Diyoora.\nWeerarkan ayaa imaanaya maalmo kadib markii uu Video cusub kasoo muuqday Sheekh Maamadu Kuufu oo kamid ah hoggaamiyaasha Jihaadka ee caanka ah wadankaasi Maali, isbaheysiga Saaxilka ee G5 iyo ciidamo Faransiis ah oo gaaraya 4500 oo askari ayaa ku guuleysan waaye in ay baajiyaan weerarada Ururka Al Qaacidda oo si xowlli ah ugasii socda gudaha Maali iyo wadamada dariska la ah sida Burkina Faaso iyo Niger.


Raga Qaar ee Seexda Galmada Kadib oo Lag Ogaaday Sababta ka Danbeysa in ay Seexdan iyo Dumarka oo ku Dhiban | Arrimaha Bulshada\nHome Wasmo Raga Qaar ee Seexda Galmada Kadib oo Lag Ogaaday Sababta ka Danbeysa in ay Seexdan iyo Dumarka oo ku Dhiban\nRaga Qaar ee Seexda Galmada Kadib oo Lag Ogaaday Sababta ka Danbeysa in ay Seexdan iyo Dumarka oo ku Dhiban\nThursday, September 14, 2017 Wasmo Edit\nBulsha:- Waxa laga yaabaa in aad iswaydiinayso maxuu u seexanayaa, adiguna aad doonasyo in uu kula sheekaysto. Hore ayaa waxa in badan looga hadlay, loo qoray muhiimada ay leedahay isfahanka, isu soo dhawaanta, dhunkashada, iyo isa salaaxida inta aan galmada la bilaabin. Taas oo la odhan karo in ay tahay hordhaca ciyaarta, kadibna ay ku xigto howsha dheer ee is dhexgalka ee wada raaxaysig oo ayaduna ah marka raaxaysigu marayo meel dhexe. Ugu dambayntiina ay haboon tahay in wada raaxaysiga lagu dhameeyo gabagabo.\nHadaba xiliga raaxaysiga kadib ayaa lamaanaha midba si dareemaa, mid ayaa hurdo qabataa midna waxa uu jecel yahay in uu soo jeedo. Hadii aan arintaa laga wada hadal oo meel si wax loo wada dhigina waxa ay keein kartaa isku dhec iyo xanaaq ka dhex dhasha lamaanaha, kuna dambayn karta kala tag, waa sida uu uu qabo,e aqoon yahanka maraykanka ah, ee cilmi baadhaha ka ah University of Michigan School of Public Health, lana yiraahdo Daniel Kruger.\n” Kadib xiliga ay lamaanuhu wada raaxaysteen ayaa ah waqti muhiim ah oo kor u qaadaya xidhiidhkooda oo xoojinaya isu soo dhawaanshahooda. Sababaha ay muhiim u tahay in lamaanahu daneeyaan wada hadalka raaxada ka dib ayaa ah jirkeena oo soo daaya dheecaan la yiraahdo oxytocin, dheecaankan oo ka dhigaya lamaanaha kuwo dareemayo in ay isa siiyaan kalgacayl dareen leh” ayuu yidhi Daniel Kruger.\nKurger ayaa waxa uu daraasadan ku sameeyay lamaanayaal tiradoodu ay dhamayd 450, kuwaas oo ahaa lamaanayaal aad ufirfircoon marka ay tahay dhinaca wada raaxaysiga. Waxa uu baadhitaanka ku ogaaday in lamaanayaasha soo jeeda marka ay la raaxaystaan lamaanahooda ay dhibsadaan marka ka kale uu hore ka gam’o. Guud ahaan waxa hore ka lulooday ragii la raaxaystay lamaanahooda, inkasta oo ay jireen hablo ayaguna ka hor lulooday ragoodii. Xiliyadii ay lamaanaha haweenka ahaa ay ka hor lu’loodeen lamaanahoodii ayaa waxa ragii rajeeyeen in ay lamaanahoodu ahaan lahaayeen kuwo soo jeeda iyo wada hadal fiican.\nAqoonyahanka Kruger ayaa waxa uu aaminsan yahay in faraqa u dhexeeya raga iyo dumarka ee ah rabitaanka in mid ka mid ah lamaanuha uu rabo in uu seexdo aya sabab u tahay arimo biologi ah. Sababhaas oo kala ah in ay tahay haweenaydu mid loo abuuray in ay uur qaado oo ilmoha koriso, halka ninkuna uu xooga saarayo sidii uu u uurayn lahaa lamaanahiisa.\nRabitaanka ay haweenaydu rabto in ay la jiifto ninka kadib xiliga ay wada raaxaysteen ayaa waxa dhici karta in ay rabto in uu ninkeedu raadsan naag kale. Iyo seexashada uu ninku si dhaqso ah u seexanayo ayaa ayaduna waxa ugu wacan in aanu ninku rabin in uu la yeesho wax wada hadal ah lamaanihiisa oo ku saabsan


Wararka Maanta: Khamiis, Mar 28, 2013-Madaxweynaha Dalka Jabuuti oo dawo ugu deeqay Isbitaalka Baladweyne iyo dadkii uu soo ritay Shuban-biyoodka (SAWIRRO)\nCol Cismaan Dubad Sugulle oo ah taliyaha ciidamada Jabuuti ee howlgalka midowgga Africa AMISOM ee magaalada Baladweyne oo la socday diyaaradaha oo si toos ah uga soo duushay dalka Jabuuti ayaa u sheegay warbaahinta in deeqdan dawada ah oo dhan 10tn sida uu sheegay uu soo dhiibay madaxweynaha dalka Jabuuti Ismaaciil Cumar Geelle.\n“Kaddib markii uu maqlay in cudurka shuba-biyoodka uu ka dilaacay magaalada Baladweyne, sidoo kalana dawo la’aan ay ka jirto isbitaalka guud ee magaalada, ayuu gartan madaxweynaha in uu dawadan ku deeqo dadka xanuusanaya iyo isbitaalka magaalada Baladweyne,’’ ayuu yiri Col Cismaan Dubad Sugulle.\nWaxaa uu intaa ku darray in uu siweyn uga war qabo madaxweynaha xaalada guud ee magaalada, gaar ahaan dhibaatada caafimaad xumo ee soo food saartay caruurta iyo dadka waayeelka ah, taasoo keentay in markii ugu horeysay madaxweynaha uu ku deeqo dawo loogu talagalay in lagula tacaalo bukaanka.\nMas’uuliyiinta maamulka gobollka Hiiraan oo gudoomay deeqda ka timid madaxweynaha Jabuuti ayaa siweyn uga mahad celiyay gargaarka la soo gaarsiiyay, gaar ahaan waxaa ay sheegeen in ay siweyn ugu faraxsan yihiin in ay gudoomaan dawo uga timid Madaxweyne Ismaaciil Cumar Geelle.\nOdayaasha dhaqanka iyo waxgarada magaalada ayaa dhinacooda sheegay in dawadan ay noqoneyso tii ugu badneyd ee soo gaartay magaalada wax weynna ka tari doonto xaalada caafimaad xumo ee la soo darristay dadka uu soo ritay cudurka shubanka.\nMaalmihii ugu danbeeyayba waxaa jiray gurmad kala duwan oo loo fidinayay dadka bukaanka ee ku jira xarumaha caafimaadka laga hergaliyay dulleedka magaalada Baladweyne kuwaa oo tiradoodu ay sii korartay labadii cisho ee u danbeysay.


Yemen: Xuuthiyiinta oo laga saaray goobo muhiim ah • Horseed Media\nYou are here: Home / Somali News / Yemen: Xuuthiyiinta oo laga saaray goobo muhiim ah\nYemen: Xuuthiyiinta oo laga saaray goobo muhiim ah\nNovember 8, 2018 - By: Abdirizak Shiino\nIsbaheysiga Sacuudiga iyo Imaaraatiga oo ay gacan siinayaan ciidamada taageersan dowlada Yemen ayaa sheegay inay guulo ka gaareen dagaalka xoogan ee ka socda nawaaxiga magaalada xeebta saaran ee Xudeydah.\nIn ka badan 200 dagaalyahan ayaa la rumeysan yahay inay ku dhinteen dagaalada dhacay maalmihii lasoo dhaafay, iyadoo xuuthiyiinta qireen in laga saaray qeybo kamid ah dhufeysyadii ay ku lahaayeen duleedka magaaladaasi ay ku taal dekkada ugu weyn dalka Yemen.\nXulafada Sacuudiga ayaa gacanta ku dhigay wadada 50aad oo tagta bartamaha magaalada Xudeydah arrintan oo u ah guul militari iyagoona hada faras-magaalaha u jira 5km.\nHogaamiyaha Xuuthiyiinta Yemen Cabdulmalik Al Xuthi oo arbacadii shalay telefishinka kasoo muuqday ayaa sheegay in ciidamadiisa aysan marnaba isu dhiibi doonin xulafada Sacuudiga, isagoona sheegay inay sii wadi doonaan dagaalka xataa hadii laga qabsado qeybo kamid ah dhulka ay hada gacanta ku hayaan.\nDiyaaradaha dagaalka ee Sacuudiga ayaa weli duqeyn xoogleh ku wada magaalada Xudeydah iyagoona khasaaro ba’an u geystay qeybo kamid ah xarumaha caafimaadka oo ay waxyeelo kasoo gaartay duqeyntan.


Dad ay Duruuf heysato oo aan Dantoodana Garanayn.!\nWQ/ Muxyaddiin M.Kaalmoy - kalmoi@hotmail.com -\nDadka Soomaaliyeed ee qaxootiga ahi, si is-daba-joog ah ayay u soo galaan, u-joogaan, uguna nool yihiin dalka Yemen. Soomaalida badankood waxaa ay soo galeen Yemen 16-kii sano ee ugu dambeeyay, ee ay dagaallada sokeeye iyo dac-darrooyinka ay wataanba ay dalka ka jireen.\nReer-Yemen, bilowgii horaba aad ayay ugu damqadeen, jiir-naxeen, una soo dhoweeyeen Soomaalida faraha badan ,ee ay duruuftu ku kalliftay qaxootinimada. Soo-dhoweynta Yamaniyiinta ee walaalahooda Soomaaliyeed, waa mid ku salaysan derisnimo, sokeeyanimo, muslinnimo iyo xiriirro kale oo soo-jireen ah. Sababahaas iyo weliba niyad-samidooda asalnimo, ayaa ah kuwa keenaya qalbi-furnaantooda; dhalinayana inay noqdaan dadka Carbeed ee kaliya ee laabtooda iyo gacmahoodaba u furay Soomaalida dhibaataysan. Waa tan keenaysa inay si joogta ah uga walwalaan waxa ka dhacaya dalka ee dagaallada iyo degganaansho-darridu ugu horreeyaan.\nDadka Soomaaliyeed laftoodu asal-ahaan ma aha dad xun, haddii taariikhda iyo dhaqanka Soomaaliyeedba dib loo raaco, si kastoo ay hadda wax u socdaanba. Gobannimada, Geesinimada, Dagaal-yahannimada, Deeqsinimada, Dul-qaadka , Marti-sooridda iyo dadaalka dheeraadka ah ee xagga la-tacaalidda dabeecadda iyo nolosha qallafsan ah , ayay uunka kale uga tilmaannaayeen Awoowayaasheennii hore.\nLaakin, bulsha kasta , oo meel deggan ama ku urursani, waxay leeyihiin kuwooda hagaagsan ee sida san u dhaqmaya iyo kuwooda "Allow-sahalka" ah ee uu Alla Cirka ka soo tuuray( Sida la yiraahdo ). Waana sababta ay murtida Carbeed u tiraahdo:" "Aqal walba Suuligiisa( Musqushiisa ) ayuu leeyahay"...!!!.\nDadka faraha badan ee Sumacadda wanaagsan ee Soomaaliyeed, waxaa meel kastoo ay joogaanba magacooda bi'inaya, oo suuraddooda ku dheelaya tara yar oo qaab-laawayaal ah , oo dadka ku dhex-jira; kuwaas oo aan aqoon, akhlaaq iyo edebba anan loo ogayn; waxayna sabab u noqdaan wasaqaynta sumcadda guud ee dadka Soomaaliyeed.\nOday reer Yemen ah, ayaa weligiisba, sida Yementa kaleba( badankood ), u damqan jiray, soo dhoweyn jiray, gurigiisa dejin jiray dadkii kasta ee Soomaaliyeed ee uu arko amaba ka soo ag-dhowaada. Duruufta adag ee heysata ayuu qaddarin jiray; kirada gurigiisa ayuu wax ka dhimi jiray; wax-ma-garatada ku soo xad-gudbaysa ayuu "yac" iyo "yur" ka dhihi jiray; fikrad fiican ayuuna ka qabay Soomaali idil-ahaanteed.\nSidii ay arrintu sidaas u ahayd, ayaa gurigii Odayga waxaa kiro u soo galay, oo dabaqa hoose deegaameystay qoys Soomaaliyeed oo aan ducaysnayn, dhug iyo dhaqan wacan midnaba aan lahayn. " Shimbirba , Shimbirkiisuu la duulaaye...!!!", Saaxiibbo kale oo iyaguna "Habaar-qabayaal" ah, ayaa qoyskaas u imaan jiray. Waxaa halkaas ka bilaaban jiray casaryadii maalin la arko : qayilaad, qaylo, buuq,sawaxan, alalalays iyo mararka qaarkood is-fara-saar...!!!.\nGoor fiid ah, ayay sidii caadadu ahayd uu buuq ka dhex-dhacay kuwii Soomaalida ahaa. Sawaxan ayaa xaggooda ka soo yeeray; waa la dagaallamay; gacan iyo garruunba waa la isula tagay , rag iyo dumarba. Deegaanku dabaqa hoose ayuu ahaa, Odayga guriga lehna dabaqa sare ayuu degganaa oo weliba joogay. Buuqii ayuu kor ka maqlay , derisyadii kale ee reer Sanca ayaa iyaguna soo dhoobtay.\nIyadoo ay Soomaalidii dirirayaan, oo farqaha is-wada-heystaan, ayay korontadii go'day, oo meeshu mugdi noqotay...!!. Dibadda ayay isula soo baxeen ,iyagoo isku wada taqraaran. Wiilal qayilayay oo uu Qaadku weli ugu jiro , oo feera-qaaqaawan, hablo diracyo kaliya labisan, oo carrabbo iyo ciddiyo dhaadheer bannaanka soo dhigtay, ayaa dhammaan is-weydaarsanayay erayo af-lagaaddo ahaa, oo uusan kollay anigu afkayga soo qaban karin...!!!.\nDabcan waqtigeeda ayay Soomaalidu ku jiraane, waxay aflagaaddadu ku salaysnayd "Qabyaalad" iyo "qola-quursi"...!!!. Qaar baa lagu tilmaamayay inay Aadamiga ugu liitaan oo ugu darajo-hooseeyaan...!!!. Kuwana waxay Carrabka ku dhejinayeen oo bannaanka la taagnaayeen, in uusan Geeska Afrikaba Alla ku beerin cid iyaga dhalasho ahaan ka sarreysa...!!!. Dadkani, maba ay la socdaan xadiiskii Suubanaha(NNKH) ee ahaa:" Dadku waxay u siman yihiin, sida ilkaha Shanlada..". Weligoodba looma fasirin, aayaddii Quraanka ee ahayd:" Eebbe agtiisa , waxaa idiinku khayr badan kan idiinku taqwa( Alla ka-cabsi ) badan..".\nOdaygii reer Yemen ee guriga lahaa( Saaxibul-bayt ), ayaa hoos u soo degay oo dibadda u soo baxay. Wuxuu indhaha saaray ( arkay ), muuqaal fool-xun, ay Yamaniyiintu ku yaq-yaqsadaan, siiba reer Sanca, oo meesha yaalla :- Wiilal iyo Gabdho uusan jirkoodu asturnayn, aanan kala roonaanayn, isu-dul-qaadanayn, caqli iyo aqoonba aanan adeegsanayn, si la-yaab lehna isu-hiifaya oo is-haaraamaya, waxna aanan isula harayn...!!!. Arrimahaas waxay dadka Soomaaliyeed ee Qaxootiga ahi ku keeni karaan: in hoos loo dhugto, la-quursado, layska fogeeyo, la-nacbaysto, dabin ugu dhacaan Booliska, guryahana aanan laga kirayn. Danta Soomaalida qaxootiga ahina ma aha sidan, waana in laga waantoobaa...\nOdaygii Carbeed oo ay falalkaas ay Soomaalidu ku kacayaan lama filaan ku noqotay , ayaa Af-labadii ku yiri:" Waa dad ay duruuf heysato, oo aan dantoodana garanayn..."!!!. Ka-dibna, wuxuu amray inay deegaan kale raadsadaan, oo gurigiisa uga baxaan...!!!.


Wararkii ugu dambeeyay Turkey & abaabulihii afgambiga oo hadlay - Caasimada Online\nHome Warar Wararkii ugu dambeeyay Turkey & abaabulihii afgambiga oo hadlay\nWararkii ugu dambeeyay Turkey & abaabulihii afgambiga oo hadlay\nAnkara (Caasimada Online)-Warbaahinta dalka Turkiga ayaa maanta hadal heysa fikradii ka dambeysay afgambigii dhicisoobay ee habeenkii jimcaha ka dhacay dalka Turkiga, waxaana aad loo hadal hayaa shaqsigii ka dambeeyay isku daygaasi.\nAkın Öztürk, oo ah taliyihii ciidamada cirka ee dalka Turkiga ayaa la sheegay inuu yahay fikrada ka dambeysay in afgambi laga sameeyo dalka Turkiga, waxaana uu sheegay inuu doonayay inuu helaa xilka ugu sareeyo ee dalkaasi.\nTaliyihii hore ee ciidamada cirka dalka Turkiga ayaa sheegay in isaga uu lahaa abaabulka isku dayga afgabiga, balse uu noqday mid dhicisoobay.\nGanacsato lala xiriiriyay iney falkaasi ku lug lahaayeen iyo saraakiil badan ayaa loo xir xiray qorshihii jimcaha dhicisoobay, waxaana Akın Öztürk oo howlgab ah la sheegay in lagu xiray xabsi aanan la shaacin halka uu ku yaalo.\nDhinaca kale xaalada magaalada Istanbul ee dalka Turkiga ayaa degen, waxaana socda xaqiijin amaan oo ay wadaan ciidamada sida gaarka u tababaran ee booliska dalkaasi.


Somaliland.Org » Madaxweyne Riyaale oo Khudbaddiisii u dambeysey muddadiisa Madaxweynenimada u jeediyey labada Gole\nApril 29th, 2008 Comments Off Hargeysa (Somaliland.org) – Madaxweynaha Somaliland, mudane Daahir Riyaale Kaahin ayaa khudbaddiisii u dambeysey muddadii 5ta sannadood ahayd ee xilka loo doortay maanta u jeediyey labada gole ee Baarlamaanka Somaliland, waxana uu ka warramay xaaladda dalku hadda marayo ee dhinacyada siyaasadda iyo dhaqaalaha, waxqabadka xukuumaddiisa muddadii 5ta sannadood ahayd ee la doortay oo ku eg 16ka May iyo waxyaabaha u qorshaha xukuumaddiisa sannadaha soo socda.\nFadhiga wadajirka ah ee labada gole oo ammaankiisana aad loo adkeeyey, isla markaana dibadda lagu baadhayey xildhibaanadu markii ay gelayeen gudaha hoolka ayaa Guddoomiyaha Golaha Wakiillada, mudane Cabdiraxmaan Maxamed Cabdillaahi (Cirro) oo fadhigaa guddoominayey waxa uu mudanayaasha u sheegay in Dastuurku tilmaamayo in Madaxweynuhu khudbad sannadeed u jeediyo labada gole ee Baarlamaanka kalfadhigga ugu horreeya sannadkasta, sidaa darteed waxa uu sheegay in Madaxweynuhu fadhigaa wadajirka ah u jeedinayo khudbad-sannadeedkiisii dastuuriga ahayd, waxase uu sheegay in Madaxweynuhu ka cudurdaartay inuu ka jawaabo wax su’aalo ah oo la weydiiyo, taas oo golaha ka abuurtay buuq iyo guux.\nMadaxweyne Riyaale, waxa uu halkaas ka akhriyey khudbad dheer oo ugu qornayd in ka badan 40 bog, taas oo uu kaga hadlay arrimo u badan wax qabadka xukuumaddiisa iyo jawaabo uu ka bixinayey muranka siyaasadeed iyo xaaladda guud ahaan dalka ka taagan xilligan, iyada oo dhawr goor ay hafiyeen buuq ka imanayey mudanayaal golaha dhexdiisa su’aalo la xidhiidha arrimaha uu ka hadlayo ku soo tuurayey.\nMadaxweyne Riyaale waxa uu khudbaddiisa si kulul u weeraray Hoggaamiyayaasha labada xisbi ee mucaaridka ah, Komishanka iyo Guddida Midowga Yurub iyo Deeqbixiyayaasha Somaliland ka caawiya arrimaha Dimuqraadiyadda iyo Doorashooyinka, kuwaas oo uu ku dhalliilay mawqifkooda ay ka taagan yihiin muranka Guurtidu geliyey muddaynta doorashooyinka iyo diiwaangelinta ee ay isla qaateen saddexda xisbi iyo Komishanka doorashooyinku. Waxana uu dhammaan hay’adahaas ku tilmaamay kuwo iska indhatiraya sharciga dalka.\nXisbiyada Mucaaridka ah:\n“Waxaan maalmahan maqlayaa iyadoon Doorashaba la gaadhin, Rag Mas’uuliyiin Xisbiyo ah oo leh beesha Caalamkaay, na soo kala gaadha. Waxaan leeyahay belaayo beesha Caalamka aan ugu yeedhno oo dalkan ka taagan ma jirto,” ayuu yidhi Madaxweyne Riyaale oo ka jawaabayey baaq uu dhowaan beesha caalamka u jeediyey Guddoomiyaha Xisbiga UCID, Faysal Cali Waraabe.\nWaxana uu ku tilmaamay in Gurmadka beesha Caalamka uu ka dalbaday Faysal Cali Waraabe, Guddoomiyaha Xisbiga UCID, mid bar-kuma-taal ah oo aan waxba u tari karin Somaliland.\n“Beesha Caalamku ilaa 1991, Koonfurta Soomaaliya ayay u gurmaneysay, xaaladda ay ku sugan tahayna waad ogtihiin, …” ayuu yidhi mudane Riyaale.\nHase yeeshee, waxa uu dafiray in waxa Somaliland kaga duwan tahay Soomaaliya ay tahay Soomaaliya ee halkan ku soo gaadhey ay tahay wadatashi, isqancin iyo isu tanaasul, isaga oo yidhi, “Yeesha kasmadeeda, Somaliland waxa ay kaga duwan tahay iyo horumarka ay maanta gaadhay in ay tahay; in ay degsato Xeerar kala haga oo gaadhsiiyey hannaanka dimuqraadiyadeed ee ay maanta ku naaloonayso, laguna majiiranayo”.\nMadaxweyne Riyaale, waxa uu ku baanay sharciga oo uu sheegay inuu isagu u hoggaansan yahay.\n“Ummadan inta aan xilka u hayo, waxa aan u ballan qaaday in aan ku hago Dastuurka iyo Shuruucda ka farcantay,” ayuu yidhi.\n“Waa ta aan kaga duwannahay, Walaalaheena Koonfureed, oo sharci ay sameysteen oo ay ku dhaqmaan maalin qudha la waayey, taladooduna waxay noqotay tayda haddii la yeeli waayo waxba jiri maayaan,” ayuu raaciyey.\nSidoo kalena waxa uu ugu baaqay hoggaamiyayaasha mucaaridka in ay sharciga u maraan damacooda, kaas oo uu sheegay inuu xaq u siinayo inay u tartamaan hoggaanka dalka, balse, waxa uu ku eedeeyey in khilaadka hadda taagan ay shuruucda qaybna akhriyaan qaybna ka tagaan.\nWaxana uu kula taliyey, “Qaylo taagan maanta ma jirto oo idin dhaafsiisan idinka. Si xalaal ah isugu diyaariya in aad tartanka uga qaybgashaan oo aad kasbataan kalsoonida shacbiga idinkoon, qalalaase galin, markastina waxaan idin xasuusinayaa in uu Sharcigu yahay ka ugu sarreeya ee dalkan lagu maamuli doono. Qofka diida inuu ku dhaqmo shuruucda dalka u taala, wuu siqiiri doonaa, Ummadda dhexdeedana maqaam kuma yeelan doono.”\nMadaxweyne Riyaale waxa uu qiray in Beesha caalamku ay u ballanqaadday Somaliland inay ka caawinayaan doorashooyinka iyo dimuqraadiyadda. Hase yeeshee, waxa uu yidhi, “Sharcina innooma sameynayso, innamana maamulayso, horena saddex doorasho ayaynu u soo qabsanay oo beesha Caalamku gacan ka geysatay, iyadoo aaney innagu faragelin shuruucdeena iyo nidaamka aynu u maamulanayno”.\nWaxana uu si gaar ahna u cambaareeyey weftigii ka socdey Midowga Yurub iyo Deeqbixiyayaasha ee booqashada ku yimi dalka, isla maalintii golaha Guurtidu gaadhey go’aanka uu muddada halka sano ah ugu kordhiyey Madaxweyne Riyaale, kaas oo ay werwer ka muujiyeen, isla markaana ay ku tilmaameen mid carqalad ku ah heshiiskii saddexda xisbi iyo Komishanku ka gaadheen muddaynta doorashada iyo dhammaystirka diiwaangelinta codbixiyayaasha. Isaga oo taa


Xilka Qaadid Gudoomiyaha Baarlamaanka Puntland oo ka socota Garoowe - Awdinle Online\nXilka Qaadid Gudoomiyaha Baarlamaanka Puntland oo ka socota Garoowe\nOctober 25, 2019 (AO) – Wararka ka imaanaya Magaalada Garoowe ee Caasimadda Maamulka Puntland ayaa sheegaya inuu halkaas ka socdo olole siyaasadeed oo xooggan.\nArintan Ololaha ah oo ay wadaan xildhibaano daacad u ah Madaxweynaha Puntland Saciid Deni ayaa doonayo inay xilka ka qaadaan Guddoomiyaha Baarlamaanka Puntland Cabdixakiin Maxamed Axmed (Dhoobo Daarood).\nKulanka Baarlamaanka Puntland ee Beri dhici doono ayaa la filayaa in la hor geeyo mooshin xilka looga qaadayo Guddoomiye Dhoobo.\nKooxda loogu magacdaray Aaran-Jaan oo sida la sheegey ah taageerayaasha Madaxweyne Saciid Deni ayaa doonayo inay meesha ka saaraan Guddoomiyaha Baarlamaanka waxaana Maanta fashil kusoo dhamaaday kulan dhex maray Madaxweyne Deni iyo Guddoomiye Cabdixakiin Dhoobo.\nCiidamo dheeraad ah ayaa la geeyey Xarunta Baarlamaanka Puntland oo Berri ay ku kulmi doonaan Xildhibaanada Baarlamaanka.\nGuddoomiyaha Baarlamaanka Mudane Dhoobe ayaa codsaday in ciidamada laga qaado Xarunta si beri uu kulanka u dhaco, waxayna wararka sheegayaan in ciidamadii halkaas la geeyey laga qaaday.\nMagaalada Garoowe waxaa Caawa ka socdo olole siyaasadeed oo aad u xoog badan waxaa kaloo socda kulamo iska soo horjeedo, waxayna Kooxda Aaran-jaan go’aan ku gaartay in xilka laga qaadayo guddoomiyaha Baarlamaanka oo ay is khilaafeen.\nGudoomiyaha Cabdixakiim Dhoobo ayaa waxaa lagu eedeeyey inuu xiriir dhow la leeyahay agaasimaha hay’adda Nabadsugida dowladda Federaalka ah Fahad Yaasiin Daahir oo si aad ah ugu howlaha arimaha Puntland iyo sidii wax looga bedeli lahaa hogaanka sare ee ka jira maamulka Puntland.\nWixii faah faahin dheeri kala soco awdinle.com\nPrevious articleHowlgalo Ka Socda Wadada Muqdisho Iyo Balcad\nNext articleXildhibaan Maxamed Ganey: Farmaajo Labo Qof ayuu ahaa!


Waxyaabihii Ka Dhaafay Tareennada Xawaaraha-Xawaaraha Ka Baxsan | RayHaber | raillynews\nHomeTURKEYGobolka Central Anatolia06 AnkaraTareenada Xawaaraha Sare ee Tareenka waa la ilaaway\n11 / 12 / 2016 06 Ankara, 34 Istanbul, tareenka, GUUD, Tareenka dhakhso ah, TURKEY\nAlaabada la hilmaamay ee Tareennada Xawaaraha Sare ayaa la yaaban: In kasta oo uu Tareenka Xawaaraha Sare xajisto waxyaalaha la illaaway ee diiwaanka lagu hayo laguna keydiyo si badbaado leh qol gaar ah oo sugaya dalabka milkiilayaasha, dhaqannada aadka u fiican ayaa ka mahadceliya rakaabka.\nTan iyo maalintii ay shaqada gashay oo ay soo jiidatay dareenka muwaadiniinta helay dareenka aadka u badan ee alaabooyinka'TTTlerler waxay soo jiidataa feejignaan. Safar kasta ka dib intaadan gaarin meeshuu ku yaal ka hor inta aan lagu dhawaaqin arrintan, muwaadiniinta, wali wey iska iloobi karaan waxyaabaha ay leeyihiin YTT'lerin. Duulimaadyada kadib, shaqaaluhu waa la baarayaa oo la duubayaa haddii wax alaabo ah laga helo.\nXitaa qalfoofka waa la iloobi karaa\nMuraayadaha muraayadaha indhaha, dalladaha iyo jaakadaha ayaa loo illaaway xilli loo yaqaan tareennada, mararka qaarkood qalabka aan la qiyaasi karin ayaa sidoo kale soo jiidanaya indhaha. Boorsooyinka, taleefannada gacanta, waraaqaha waraaqaha, kaararka Aqoonsiga, xitaa strollers, xitaa alaabooyinka la ilaaway ee loo yaqaan 'YHT'lerle', qolalka gaarka loo leeyahay ee xarunta ayaa lagu keydiyaa duubista. Qaar ka mid ah alaabada luntay ee lagu keydiyo qolalkaas muddo hal sano ah oo aan la gaari karin milkiilaha ayaa la baabi'inayaa, iyadoo badeecada aan laga qaadin gurigan la qiimeeyo loona wareejiyo dadweynaha.\nMuwaadiniintu way ku qanacsan yihiin adeeggan\nHawlaha ay wataan hay'adda 'NWT' oo ay la socdaan qaar ka mid ah muwaadiniinta Eskisehir, ayaa ah in adeeggan la tilmaamo, oo muujiyay sida ay ugu qanacsan yihiin. Muwaadiniinta hantidooda ku waayey xafiisyada badeecadaha ee lumay waa inay aadaan muwaadiniinta wax iibsada, rakaabku waa inay aad uga taxaddaraan, ayuu yidhi.\nXasuuso alaabta la ilaaway ee trams ee Samsun\nBuundada tareenka ee Wuppertal, Jarmalka, ayaa ka yaabisay qof walba!\nTilmaamaya tareenka tamarta dabaysha\nGawaadhida 200 ayaa la yaabay jihooyinka tareenka (Video)\nAstaamaha 50 mitir ahaan\nAlaabta la iloobay ee nidaamka baska iyo tareenada caasimadda\nWaxyaabaha aan la shaacin ee tareenka Samsam waxaa la geeyaa milkiilayaasha\nMaanta taariikhda: 12 December 1901 Ziraat Bank Hicaz Railways Taariikhda


R.W Abiye ahmed oo la kulmay dad laga soo xulay DDSI,, – Qardho Online\nRa’iisul Wasaaraha Itoobiya Abiy Ahmed Ali ayaa maanta magaalada Adis Ababa ee dalka Itoobiya waxa uu kula kulmay Ergo gaareysa 700 qof oo laga soo kala xulay gobolada dowlad degaanka Soomaalida Itoobiya.\nKulankan oo aha mid heerkiisu sareeyo ayaa waxaa ka qeyb galay siyaasiyiin, ganacsato, culumaa’udiin, dhalinyaro, haween iyo qeybo kale oo ka mid ah bulshada dowlad degaanka.\nAbiy Ahmed ayaa xubnahan wuxuu kala hadlay xaalada isbedelka ee ka jira dhulka gobolada dowlad degaanka Soomaalida Itoobiya iyo colaadaha soo lab laabtay ee u dhaxeeysa qowmiyadaha Soomaalida iyo Oromada.\nXubnaha kulanka ka qeyb galay ayaa Ra’iisul Wasaare Abiy Ahmed ka codsaday inuu aad u xoojiyo arrimaha garsoorka, islamarkaana sharciga la horkeeno dadkii ku lug lahaa tacadiyo ka dhacay dowlad degaanka Soomaalida Itoobiya.\nRa’iisul Wasaaraha dalka Itoobiya Abiy Ahmed Ali ayaa dadka ku bogaadiyay inay nabad kula noolaadaan qowmiyadaha kale, sidoo kalena laga fogaado wax walba oo colaad hurin kara.


Tag: Somaliland | Sagal Radio Services\nSomaliland oo ku baaqday in dib loo bilaabo wada hadaladii ay la lahaayeen dowladda Somalia\nMaamulka Somaliland ayaa ku baaqay in dib loo bilaabo wada hadaladii ay la lahaayeen dowladda Federaalka ah ee Soomaaliya, kaddib marki wada hadaladan ay istaageen sanad ka hor.\nBiyo la'aan baahsan oo ka jirta Berbera\nMagaalada Berbera ayaa waxaa ka jirta biyo la'aan baahsan gaar ahaan xaafadaha qaar.\nSomaliland oo sheegtay in aanay jirin cid ku matasha doorashada Soomaaliya\nMaamulka Somaliland ayaa sheegay in aanay qeyb ka aheyn hanaanka doorashooyinka Soomaaliya ee bisha October dhici doona, iyadoo cadeysay in aanay jirin cid ku matasha.\nAxmed Siilaanyo “Somaliland qeyb kama ahan Soomaaliya, hadii Federaal tahay iyo hadii kaleba”\nSagal Radio Services • News Report • April 16, 2016\nMadaxweynaha Somaliland Axmed Maxamed Siilaanyo ayaa sheegay in dowladda Federaalka ah ee Soomaaliya inay daan-daansi ku wado dowladdiisa, isagoo naqdiyay go’aamadii ka soo baxay shirkii Madasha wadatashiga qaran.\nWasiir kale oo iska casilay Xukuumadda Somaliland iyo Siilaanyo oo Wasiiro cusub magacaabay\nSagal Radio Services • News Report • October 28, 2015\nKhilaafka Xisbiga talada haya ee Kulmiye ayaa cirka sii galay, iyadoo ay Wasiiro hor leh iska casilayaan xilalkooda, waxaana goor dhoweyd magaalada Hargeysa kaga dhawaaqay inuu is casilay Wasiirkii Waxbarashada iyo Tacliinta Sare Prof. Faarax Cilmi Maxamuud Geedoolle.\nFaah faahin ka soo baxaysa Mas’uuliyiin ka tirsan Somaliland oo lagu afduubtay Gobolka Sanaag\nDabley Hubeysan ayaa shalay ku afduubatay meel 50-KM u jirta magaalada Ceerigaabo ee Gobolka Sanaag Mas’uuliyiin ka tirsan Somaliland oo uu ku jiro Guddoomiyaha Guddiga doorashooyinka Somaliland ee Gobolka Sanaag Axmed Cali Biixi.\nDeegaanno ka Tirsan Gobolka Sool oo Maanta Siyaabo kala Duwan looga Xusayo Maalinta 18-ka May\nXuska 18-ka May oo ah maalintii ay Somaliland sheegtay inay ka go’aan Soomaaliya inteeda kale ayaa saaka loo qoondeeyay inay ka dhacdo xarunta gobolka Soo loo maalmihii lasoo dhaafay la diyaarinayay.\nMadaxweynaha Somaliland oo mar kale isku shaandheyn ku sameeyay Wasiiro iyo xilal kale\nSagal Radio Services • News Report • March 15, 2015\nMadaxweynaha Maamulka Somaliland Axmed Maxamed Siilaanyo ayaa isku shaandheyn ku sameeyay xilalka Wasiiradda iyo xilal kale, iyadoo tani ay tahay markii labaad oo muddo saddex todobaad gudahood uu isku shaandheeyo Wasiirro.\nGuddoomiyeyaasha Gobollada Awdal iyo Sanaag oo ka Bad-baaday Weerarro\nBadhasaabka gobolka Awdal, Maxamuud Cali Saleebaan Ramaax, ayaa sheegay in baabuur ay wada saarnaayeen isaga iyo badhasaabka gobolka Sanaag Axmed Cabdi Fallaay in jid-gooyo loo gallay, haseyeeshee ka badbaadeen.\nGolaha Guurtida Somaliland oo laalay mooshinkii laga waday Gudoomiyaha Golaha Wakiilada\nSagal Radio Services • News Report • November 23, 2014\nGudiga dhex dhexaadinta ee Golaha Guurtida Somaliland ayaa maanta soo afjaray khilaafkii ka dhashay mooshinkii xil ka xayuubinta ee laga gudbiyay Gudoomiyaha Golaha Wakiilada C/raxmaan Cirro, kaasoo ay wadeen Xildhibaanada muxaafidka, waxaana mooshinkaas uu sababay inuu hakad ku yimaado kulamadii Golaha Wakiilada.\nMadaxweyne Siilaanyo “Cidna ka yeeli meyno in Nabadgelyada ay qalqal geliso, Xisbiyadu ma ahan in…”\nSagal Radio Services • News Report • November 16, 2014\nMadaxweynaha Maamulka Somaliland Axmed Maxamed Siilaanyo ayaa ka hadlay khilaafka soo kala dhex galay Golaha Wakiilada Somaliland iyo rabshadihii shalay ka dhacay magaalada Burco, kaasoo rasaas ay fureen Ciidamada booliska ay sababtay dhimasho iyo dhaawac.\nDaawo sawiradda:Siilaanyo oo Xariga ka jaray Qaadashadda Baasaboorka Cusub ee Somaliland\nMadaxweynaha Somaliland, Axmed Maxamed Siilaanyo, ayaa si rasmiya u furay qaadashada Baasboorka Somaliland ee Cusub ee loo yaqaano E-passport-ka.\nGEEDOOLE: “Wax-soo-saarku Muhiimad ayuu u leeyahay Dalka iyo Bulshada”\nSagal Radio Services • News Report • September 5, 2014\nMadaxda Wasaaradda Beeraha, Ciidanka Miitariga iyo daneeyayaasha wax soo saarka dalka ayaa shalay ka qayb galay munaasibad lagu soo gurayey dalag ka soo go’ay Mashruuca beerista Banka Wajaale.\nMilateriga Somaliland oo sheegay inay gacanta ku dhigeen Ilaaladii Cali Khaliif\nCiidanka Militariga Somaliland, ayaa sheegay in habeen hore ay gacantii ku soo dhigeen gaadhigii uu lahaa Cali Khaliif Galaydh iyo laba askari oo ilaalo u ahaa.\nSomaliland oo ka Hadashay dib u dhigtay wadahadalkii ay kula jirtay Soomaaliya\nWasiirka Arrimaha Dibada Somaliland, Maxamed Biixi Yoonis, ayaa sheegay inay dib u bilaabmayaan wada hadaladdii u dhexeeyey Somaliland iyo Soomaaliya.\nSiilaanyo oo mar kale murashax ah\nSagal Radio Services • News Report • May 9, 2014\nWasaaradda warfaafinta ee maamulka Somaliland ayaa shaacisay in madaxweynaha maamulkaas ee talada haya, Axmed Maxamed Siilaanyo uu mar kale isu sharrixi doono xilka madaxweynennimo.\nSomaliland oo soo dhaweysay qodobbadii shirkii London\nSagal Radio Services • News Report • May 8, 2013\nMaamulka Somaliland, ayaa soo dhaweeyay war-murtiyeedkii ka soo baxay shirkii London ee shalay, kaas oo looga hadlayay dib u dhiska dalka Soomaaliya.\nSomaliland oo u digtay dalxiisayaasha qaar\nSagal Radio Services • News Report • March 2, 2013\nWasiirka Dhalinyarada, Cayaaraha iyo Dalxiiska Somaliland Md. Cali Saciid Reygan, ayaa uga digay dadka dalxiisayaasha ah ee deegaannada Somaliland imaanaya inay gurtaan oo ay qaataan waxyaabaha qaddiimiga ah ee deegaannada Somaliland yaalla.\nLaanta socdaalka Somaliland "Waxba iskama baddalin reer galbeedkii imaan jirey Somaliland"\nSagal Radio Services • News Report • January 30, 2013\nLaanta socdaalka Somaliland, ayaa sheegtay inaanay waxba iska badalin dadkii ajaaniibta ahaa ee reer galbeedka imaanayay deegaannada Somaliland, tan iyo markii dhawaan dowladda Ingiriiska ay soo saartay digniino ku wajahan dadka reer galbeedka ee jooga gudaha Soomaaliya oo ay Somaliland ka mid tahay.\nBarnaamij lagu hormarinaayo dowladaha hoose ee Somaliland oo Hargeysa lagu qabtay\nWajiga labaad ee barnaamij lagu hormarinaayo dowladaha hoose ee Somaliland, ayaa maanta lagu qabtay magaalada Hargeysa ee Somaliland.\nCiidamada Somaliland oo is-hortaagay siyaasiyiin reer Somaliland ah oo Muqdidsho ku soo jeeday\nSagal Radio Services • News Report • December 28, 2012\nCiidamada Maamulka Somaliland ayaa is hor-taagay siyaasiyiin horay xilal uga soo qabtay maamulkaas, kuwaasoo ku soo jeeday magaalada Muqdisho, iyagoo loo diiday inay raacaan diyaarad taagneyd garoonka diyaaradaha Ber-bera.\nSomaliland oo kala dhex-gashay beelo ku dagaallamay Sool\nSagal Radio Services • News Report • November 19, 2012\nCiidamada maamulka Somaliland, ayaa kala dhex galay laba beelood oo wada dega deegaanka Darayo Xinbalanbal oo u dhow degmada Xuddun ee gobolka Sool, ka dib markii uu soo kala dhex galay muran ku saleysan daaqsiinka.\nSomaliland oo ka hadashay xilka DF ay u magacowday Fowsiyo Yusuf Xaaji Aaden\nMaamulka Somaliland, ayaa ka hadlay xilka sare ee wasiirnimo ay dowladda federaalka Soomaaliya u magacowday Fowsiyo Yusuf Xaaji Aaden, oo ka mid ah aqoon yahannada ka soo jeeda deegaannada maamulka Somaliland.\nBanaanbax lagu taageeraayo raysal wasaaraha cusub oo ka dhacay Laascaanood\nBanaanbax lagu taageeraayo raysal wasaaraha cusub ee Soomaaliya Md. Cabdi Faarax Shirdoon (Saacid), ayaa waxa uu ka dhacay shalay galinkii dambe degmada Laascaanood ee maamulka Somaliland.


Dagaal ka socda degmada Shangaani ee Muqdisho | Caasimada Online\nHome Warar Dagaal ka socda degmada Shangaani ee Muqdisho\nDagaal ka socda degmada Shangaani ee Muqdisho\nMuqdisho (Caasimadda Online) – Warar hadda nasoo gaaray ayaa sheegaya in dagaal u dhaxeeya ciidamo ka tirsan kuwa dowladda Soomaaliya iyo rag ku hubeysan qoryaha fudud iyo kuwa culus uu ka socda magaalada Muqdisho.\nSida wararka aan ku heleyn,o dagaalka ayaa wuxuu ka socdaa inta u dhaxeyso Xarunta Taraafikada iyo Madbacadda Qaranka, waxaana halkaas barakac xooggan ka bilaabay dadkii shacabka ahaa ee daganaa.\nDagaalka ayaa waxaa laga maqlayaa degmooyinka u dhow dhow degmada Shangaani, wuxuuna dagaalka bilowday markii ciidamo ka tirsan Dowladda Soomaaliya ay amar ku bixiyeen in laga guuro dhismo halkaas ku yaalla.\nDadkii daganaa halkaas ayaa dalbaday ciidamo hubeysan, waxaana sidaas ku bilowday dagaal culus oo u dhaxeeya Ciidamadii Dowladda iyo kuwii ay dalbadeen dadka dagan dhismaha la amray in laga baxo.\nIlaa hadda si rasmi ah looma ogo khasaaraha ka dhashay dagaalka, welina wax war ah kama soo bixin laamaha Ammaanka ee Dowladda Soomaaliya.


#Adam Barre: “Maalintii waxaan ahay Kenyaan, habeenkiina Soomaali” » Axadle | Get Latest News From Horn of Africa\n#Adam Barre: “Maalintii waxaan ahay Kenyaan, habeenkiina Soomaali”\nHoggaamiyaha aqlabiyadda Baarlamaanka Kenya Adam Barre Ducaale ayaa mar kale ka hadlay doodda Kenya ay muranka ku gelineyso biyaha Soomaaliya.\nAdam Barre Ducaale oo ka hadlayay arrintan ayaa sheegay in marnaba uusan oggolaaneyn in taako ka mid ah biyaha ama dhulka Kenya ay qaadato dowlad deris la ah Kenya sida Soomaaliya, Itoobiya ama Koofurta Suudaan.\nAdam Barre ayaa sheegay in uu isagu yahay qofka saddexaad ee ugu sarreeya dalka Kenya dadka Soomaalida ah faa’idada ay ku qabaan Kenyana aysan ku qabin dalalka deriska ah.\nHoggaamiyaha aqlabiyadda Baarlamaanka Kenya Adam Barre Ducaale ayaa yiri “ aniga maalinkii waxaan ahay Kenyaan Habeenkiina waxaan ahay Soomaaliya, Madaxweyne Farmaajo iyo madaxda kale habeenkii waa is wacnaa, waa wada shaahi karnaa”.\nWaxaa uu raalli gelin ka bixiyay hadalkii uu todobaadkii hore sheegay oo uu xusay in dad badan ay si kale u fasireen, isaga oo sheegay in arrintan la xallin doono.


Markabka shidaalka qaada ee xiisada ka dhex dhaliyey Maraykanka iyo Iran ayaa lagu arkay biyaha Suuriya\nBy WARIYAHA CAALAMKA On Sep 8, 2019\nWASHINGTON, US – Sawirada markab Shidaal oo dhaliyay xiisadda Mareykanka iyo Iran. Ayaa lasoo bandhiyay kuwaasoo muujiinaya inuu ku sugan yahay dekad ku taalla dalka Syria. Maalmo kadib markii la sii daayay.\nAdrian Darya-1. Kaasoo xambaarsan saliid cayriin ah.Waxaana uu ku xirtay dekada magaaladda Tartus. Taas oo dhacda badda Mediterranean-ka. Ee ka tirsan Syria. Sida ay sheegeen saraakiil Mareykan ah.\nBishii July. Ciidamada Ingiriiska ayaa Markabkan ku qabtay xeebaha Jaziiradda Gibraltar. Markii looga shakiyay inuu kusii jeedo Syria. Islamarkaana uu jebinayo cunaqabateynta Midowga Yurub.\nMudo bil ah kadib, ayaa lasii daayay bishii August markii la bixiyay damaanad ah inuusan tagin dalka Syria.\nMarkabkan oo horey magaciisa loo oran jiray Grace 1. Ayaa markii lagu qabanayay Gibraltar waxaa uu abuuray xiisad u dhaxaysay Mareykanka iyo Iran. Kadib markii saraakiil American ah ay dalbadeen in aan lasii deyn.\nSi kastaba. Maxkamada sare ee Jaziiradda Gibraltar ayaa ku gacan-seertay dalabka Mareykanka. Iyadoo amar ku bixisay in lasoo daayo 15-kii bishii lasoo dhaafay ee August. Kadib markii ay damaanad-qaad ka heshay dowladda Iran oo ahayd inuusan aadin dhanka Syria.\nWasaaradda arrimaha dibadda Mareykanka ayaa xaqiijisay. In 5-tii bishan September in ay u balan-qaaday Kabtanka Markabka lacag malaayiin dollar ah. balse ku fashilantay qorshahaasi ah in dib loo soo qabto Grace 1.\n“Waxaan xiriiro badan la sameynay Kabtanada iyo Shirkado dhinaca Maraakiibta qaabilsan, si naloogu soo gacan geliyo Grace 1,” ayuu afhayeen u hadlay Wasaaradda Arrimaha Dibadda Mareykanka u sheegay AFP.\nMareykanka ayaa liiska madow ku daray Markabka, isagoo ka cabsi qaba Kooxaha Argagaxisada Syria ayaa ka faa’daystaan lacagta lagu iibiyo saliida uu wado.\nLa-taliyaha amaanka qaranka Madaxweyne Trump John Bolton ayaa qoraal uu soo dhigay Twitter-ka ku sheegay in qof kasta oo markii hore aaminsanaa in Markabka uusan tageynin Syria ay hadda been noqotay.\nSanadkii tagey, Trump ayaa ka baxay heshiis 2015 dowladaha reer galbeedka la galeen Iran, isagoo dib usoo celiyay cunaqabateyntii saarnayd dalkan ay shiicadu ku badan tahay, si loo curyaamiyo barnaamijkisa hubka Niyukleerka.\nSikastaba ha ahaatee, xiisada colaadeed oo u dhaxaysa Iran iyo Mareykanka ayaa wlai ka taagan gacan-biyoodka mashquulka badan ee Hormuz, iyadoo Iran ay soo riday bishii lasoo dhaafay diyaarad Drone ah oo Mareykanku lahaa.


Somalia: Al Shabaab oo tababar ciidan gudaha dalka Soomaliya ugu soo xiray dagaalyahanno Kenyan ah - Wargane News\nHome Somali News Somalia: Al Shabaab oo tababar ciidan gudaha dalka Soomaliya ugu soo xiray...\nSomalia: Al Shabaab oo tababar ciidan gudaha dalka Soomaliya ugu soo xiray dagaalyahanno Kenyan ah\nWarbaahinta Al Shabaab ayaa siidaayay muuqaal ku saabsan xaflad loo sameeyay dagaalyahanno ka tirsan kooxda oo dhameystay tababar ciidan oo muddo socday.\nSheekh Cali Maxamuud Raage, oo ah afhayeenka Al shabaab, ayaa sheegay in dagaalyahannada dhameystay tababarka ay intooda badan yihiin Kenyan, kuwaas oo la doonayo in ay dib ugu noqdaan dalkooda Kenya kadibna ay halkaasi ka fuliyaan weeraro ka dhan ah dowladda Kenyan, sida hadalka uu u dhigay.\n“Dagaalyahannada tababarka dhameystay intooda badan waa Kenyan, waxaa ay hadda yihiin ciidan, waxaana ay ku noqon doonaan dalkooda Kenya iyo qoysaskooda waxaana ay sameyn doonaan howlgallo”, sidaasi waxaa yiri Ali Dheere.\nWaa markii ugu horeysay ee Al shabaab ay sida oo kale u soo bandhigaan dagaalyahanno iyaga ka tirsan oo Kenyan ah kuwaas oo dhameystay tababar ciidan.\nLama oga tirada ay la legyihiin dagaalyahannada Al Shabaab ee tababarka loo soo xiray.\nDhinaca kale maalmo ka hor AlShabaab ayaa soo bandhigay Askari katirsan ciidamada Kenya kaas oo ay ku qabteen dagaal ka dhacay degaanka Ceel-Cadde ee gobolka Gedo sanadkii hore.\nMuuqaal soconaya Afar daqiiqo oo laga soo duubay Askarigan magaciisa lagu sheegay Alfred Danyi Kilasi ayaa waxaa uu fariin udirayaa madaxda Kenya iyo eheladiisa.\nDowladda Kenya ayaa qeyb ka ah howlgalka Midowga Africa ee AMISOM, ee dagaalka kula jira Al Shabaab, tan iyo markii dowladda Kenya ay ciidamo usoo dirtay dalka Soomaaliya, waxaa Kenya ka dhacay weeraro aad u darnaa.\nBaanka Premier Bank Oo Adeegyo Cusub Ku Soo Kordhiyay Somaliland\nSomalia: Madaxweyne Farmaajo ‘’ Nama Niyad jabinayaan weerarada noocan oo kale ah\nDeg Deg: Suldaan Maxamed Oo Kabaha La Dul-Maray Salaadinta Reer Awdal + Farrin Adag Oo U Diray + Muuqaal\nDeg Deg: Madaxweyne Muuse Biixi Oo Kabaha La Dul-Maray Madaxweyne Farmaajo Iyo Gaas + Muuqaal\nSomaliland: Gudoomiye Muuse Biixi Oo Shaaciyey In Faysal Cali Waraabe Yahay Musharaxa Madaxweyne Ee Xisbiga UCID.